Revista de Les Preses 94 by Ajuntament de les Preses - Issuu\nSERVEIS MUNICIPALS Registre Civil ________________ Jutjat de Pau ________________ Empris, S.L. _________________ Consultori Local Mèdic _______ Llar d'Infants _________________ Escola Verntallat _____________ Sala Lectura _________________ Centre Empreses ____________ Bar la Plaça - Llar d’avis ______ Centre Cultural ______________ Local social B.T. _____________ Ràdio la Vall 107.6 FM _______ Esbart Marboleny ___________ Rectoria ____________________ Oficina Turisme - Estació _____ Àrea recreativa de Xenacs ___ Baixador de Codella _________ Escola La Bòbila _____________ Casa de colònies ____________\n972 69 32 32 972 69 32 32 972 69 32 32 972 68 25 17 972 69 34 26 972 69 32 09 972 69 36 10 972 69 47 37 972 69 34 56 972 69 36 42 972 69 34 37 972 69 33 33 972 69 34 85 972 69 30 92 972 69 49 04 972 19 50 87 972 69 48 97 972 68 25 40 972 69 21 21\nEMERGÈNCIA A LES PRESES Vigilant municipal ___________ 608 39 91 88 Brigada (X. Comas) __________ 639 14 49 22 Farmàcia ____________________ 972 69 33 08 Servei aigua - Sorea urg. ____ 900 30 40 70 Recollida d’animals __________ 665 87 22 89 Informació general - www. gencat.cat __ 012 EMERGÈNCIA 24 hores Emergència _________________ Mossos d’Esquadra __________ Ambulància _________________ Bombers Olot _______________ Sanitat respon ______________ Fecsa-Endesa averies ________\nSERVEIS Recollida de trastos Cada dijous. S’han de deixar el dia abans, al vespre, al costat d’un contenidor d’escombraries. Assistent Social Primer i tercer dimarts de cada mes, de 9 a 12 del matí, al consultori local mèdic. Sala de lectura Oberta de dilluns a divendres de 3/4 de 5 de la tarda a 2/4 de 8 del vespre. Dissabtes oberta de 2/4 d’11 del matí a 1 del migdia.\nArribem a la nostra festa major amb un estiu intens de treball i dedicació. L’èxit del Festival Ésdansa que, tot i la reducció d’espais, ha seguit presentant davant de tot el país un gran esdeveniment en danses d’arrel tradicional i amb una participació popular sense precedents. Un estiu amb el Casal i el Casalet plens de participants, gaudint de les activitats; el programa de «Les Preses a la fresca» amb ampliació de diferents actes, aconseguint molts visitants de fora però també del qual han gaudit molts veïns i veïnes. Hem iniciat un nou curs escolar i, per fi, amb totes les instal·lacions de l’escola La Bòbila amb ple funcionament. Em patit i ens ha costat molt arribar fins aquí, però per fi podem afirmar que l’escola ja té les dues plantes amb totes les aules obertes per garantir un ensenyament de qualitat. I podeu estar convençuts que seguirem vetllant per tal que els detalls que queden pendents s’acabin correctament. El polígon industrial també ha estat un espai en el qual hi hem centrat el esforços. S’ha treballat per aconseguir del Departament de Territori i Sostenibilitat unes modificacions de les normes, pel que fa a les alçades de les edificacions, amb la finalitat que les empreses puguin tenir més aprofitament a les seves parcel·les. Malgrat la situació econòmica actual, podem donar la bona notícia que tindrem una nova empresa al polígon, Cartolot, que en aquests moments està en procés de construcció de les seves instal·lacions. Al començament de l’estiu vam rebre la trista notícia del tancament d’Embotits Turon, però d’immediat ens vam posar a treballar amb el Departament d’Empresa i Ocupació de la Generalitat per tal que el procés de negociació amb empreses interessades no es demorés en el temps i, a més, que fora possible que fos una industria de la zona. Per fi, podem dir que una empresa del nostre poble, com és Embotits Collell, fa una ampliació de la seva activitat industrial i es queda amb el que fins ara era Turon i, a més, possibilita mantenir la feina a les persones que veien perillar el seu lloc de treball. Per tant, estem satisfets que empreses importants de la comarca es vulguin establir al polígon del nostre poble, això vol dir progrés, activitat i benestar. La llar d’infants, fruit de la situació actual en moltes famílies, ha tingut una davallada d’inscripcions, com ha passat també arreu del país, i això afectava a dues educadores. Aquestes persones s’han pogut recol·locar, gràcies a les necessitats de personal que teníem; una incorporant-se als serveis de manteniment i neteja de l’escola La Bòbila (pel fet d’ocupar tota l’escola La Bòbila i la incorporació de quaranta alumnes més) i l’altra com a responsable del Grup de Joves de les Preses i de suport a la Llar d’infants en hores puntuals. Ara arriba la nostra festa major, fem-la nostra i compartim-la amb la família i els amics. Us desitjo que gaudiu d’una bona Gala de les Preses. Bona festa major! Pere Vila i Frigola Alcalde de les Preses\nLLAR D’AVIS Servei de podologia Demanar hora per la Glòria Aulinas al tel. 972 69 32 90 / 972 26 36 90 Barber Tots els dissabtes, de 3 a 6 de la tarda. Gimnàstica Dimarts i dijous, de 2/4 de 4 a 2/4 de 5.\nNOTÍCIES POLÍGON INDUSTRIAL\nL’Ajuntament de les Preses, per acord plenari de 19 de febrer, va instar una modificació puntual de normes subsidiàries per tal d’equiparar l’actual alçada reguladora màxima en el polígon industrial amb els altres polígons existents a la comarca. En aquest sentit, la modificació de l’alçada Polígon industrial reguladora del polígon industrial (zones 8.1, 8.2, 8.3) va obtenir l’aprovació definitiva de la Comissió Territorial d’Urbanisme de Girona, el 23 de juliol de 2013. Aquesta modificació permet a les empreses actuals disposar de més edificabilitat, fins al màxim permès, i també majors oportunitats per a les parcel·les industrials i per instal·lar-se de noves.\nARRENJAMENT DE FERMS Aquestes últimes setmanes s’ha fet una consolidació d’una part del ferm del carrer del Camp del Prat que no estava pavimentada. Amb les pluges es creaven moltes basses i quedaven forats. S’han marcat uns aparcaments perquè els vehicles es puguin estaCamí Can Bora cionar amb ordre. S’ha fet el mateix tractament i procés al camí d’accés al mas la Casa Nova i Can Bora, per facilitar el trànsit que hi passa.\nCamí de la Casa Nova\nAmpliació de les instal·lacions de la concessionària Camió Auto, SA. Darrerament s’ha concedit una llicència d’obres per la instal·lació de la nau de l’empresa Cartolot, situada a la crta. del Corb. Les obres de la crta. del Corb, tram de la cruïlla de Caprabo fins a Pocafarina, ja han estat adjudicades per part de la Diputació de Girona. Aquestes obres comporten la reposició del ferm, eixamplament d’una part del tram i la construcció d’un carril bici.\nFIBRA ÒPTICA S’estan fent les gestions necessàries perquè el polígon industrial de les Preses disposi de la xarxa de comunicacions en fibra òptica. Aquesta xarxa ens arribarà a través del carril bici, des dels túnels de Bracons.\nNOVA GUÍA TURÍSTICA Després que s’esgotés el plànol de les Preses, s’ha treballat per a l’edició d’una nova guia turística del municipi. Gràcies a la col·laboració de diferents establiments del poble i d’empreses no ha tingut cap cost per a l’Ajuntament. Aquesta guia també es pot consultar per codi QR, que es posarà a diferents punts del municipi. És una eina útil per als visitants que puguin consultar de manera ràpida on poden anar a menjar, dormir, conèixer part de la nostra història, anar a comprar a les nostres boti-gues i visitar els llocs més característics de les Preses.\nC/. Camp del Prat revista LES PRESde ES\nNOTÍCIES SERVEI LOCAL D'ORIENTACIÓ FAMILIAR Aquest curs escolar es tornarà a fer el Servei Local d'Orientació Familiar, impulsat pel Servei d'Acció Social de la Diputació de Girona com a programa d'orientació i assessorament a pares i mares, i gestionat per ajuntaments de les comarques gironines. Aquest programa té l'objectiu d'incrementar la qualitat de vida familiar. I donar suport a les famílies i a les polítiques municipals en l'àrea d'atenció a les persones és gratuït, finançat per la Diputació de Girona.\nNOVA OFICINA DE CORREUS Des de final d’agost, l’oficina de Correus s’ha traslladat a unes noves dependències, concretament al carrer Major, núm. 10 (antic Ajuntament). L’horari d’atenció al públic és de 2/4 d’1 a 2/4 de 2 del migdia. S’ha condicionat la sala de la planta baixa tot baixant el nivell del paviment, de manera que sigui més accessible des de l’exterior. S’ha obert una porta d’accés des de la via pública i s’ha repintat tota la sala.\nLloc: escola La Bòbila Data prevista d'inici: Dilluns 16 d'octubre. Freqüència: cada 15 dies, en dilluns. Horari: tarda-vespre (pendent de confirmació). Es pot consultar horari definitiu a: www.slofdiputaciogirona.cat Coordinadora familiar: Anna Iglesias\nMiquel Clota, el carter\nESCOLA LA BÒBILA A l’Escola la Bòbila, el dia 3 de setembre es va poder signar l’acta d’ocupació de tots els espais, això permet dur a terme tot el programa educatiu sense limitacions. Una gran notícia pel claustre de professors, alumnes i pares!\nAula de psicomotricitat revist a deES LES PRES\nLes tasques que té encomanades actualment són donar suport i fomentar la creació d’empreses, donar formació que millori les possibilitats de trobar feina i una millor qualificació professional, així com mantenir activa la borsa de treball per tal d’ajudar en la cerca de feina a les persones aturades i de personal a les empreses que ho necessiten.\nViver d’Empreses Els recursos que posem a disposició de les persones emprenedores és de set naus, de les quals sis ja les tenim llogades i estem en tràmits per ocupar la setena. Dels set despatxos en tenim tres d’ocupats i estem en tràmits per llogar un altre. De l’espai de coworking, que a l’anterior número de la revista ja dèiem que volíem iniciar, tenim una usuària i esperem que en un futur immediat puguem comptar amb més persones autònomes que no volen o no poden treballar a casa i alhora volen compartir l’espai amb d’altres autònoms com ells i que en determinats moments els pot portar a compartir projectes d’interès mutu.\nFormació La programació del segon semestre de l’any ja es pot consultar a la nostra web (www.centredempreses.cat) i en els propers dies sortiran més cursos. Els continguts són variats i tenen relació amb les noves tecnologies, exportació, màrqueting i gestió de les persones. Les persones i les empreses interessades poden gestionar la seva inscripció per Internet i a aquestes darreres també els podem gestionar la subvenció a la Fundació Tripartida.\nBorsa de Treball A la nostra web tenim aquest servei, on donem a conèixer ofertes de treball que recollim de diferents mitjans de la comarca i/o que les empreses les gestionen directament per facilitar la cerca de feina existent. Aquesta darrera setmana ens hem trobat amb un empresari que va penjar una oferta i em va parlar de la multitud d’ofertes que va tenir i que li van permetre fer una bona selecció del lloc de treball que necessitava; aquest comentari és una satisfacció pel sentiment d’utilitat que tens de la teva feina i encara més si parlem de llocs de treballs.\nUnificació dels Serveis de Promoció Econòmica a la Garrotxa Avança el procés d’unificar en una sola entitat els tres ens de promoció econòmica a la comarca, (les Preses, Olot i el Consell Comarcal de la Garrotxa). En aquest moment ja tenim la persona que ha de coordinar tècnicament el projecte, treballem en la fórmula organitzativa i les prioritats de la cartera de serveis que oferirem a les empreses i persones de la Garrotxa.\nrerevistvista a de LELES SPRPRESESde ESES\nANIVERSARI EXPERIÈNCIA DE CANTAR EN UNA CORAL\n2013: 25 ANYS DE LA CORAL PUIGSACALM Vam començar amb la comunió dels nostres fills i filles. Ens vam animar a cantar i vam pensar que seria bonic formar un cor. Així va ser. Vam anar assajant i engrescant-nos, sempre amb la Rosa al capdavant. El cor es va fer gran i ja va passar a ser la Coral. L’Ajuntament ens deixà un local. Després havíem de pensar en el nom. Puigsacalm ens va agradar i així va començar la Coral Puigsacalm. Es va anar apuntant gent més jove, gent més gran i també dels pobles del voltant. Gent que ens agradava la música, aprendre a cantar, a compartir i conèixer pobles, cançons, costums i tradicions. Ens agradava aquest tarannà i aquesta cultura. Al llarg dels anys també hi ha hagut moltes anècdotes, com la primera sortida a Pineda de Mar. La Rosa no va poder venir i en Xevi ens va dirigir. Una vegada, en anar a TVE-2 a cantar durant la missa, l’autobús es va avariar. Vam haver de canviar de cotxe i esperar una bona estona a la carretera. Un record per a tota la gent que hi ha anat passant. Cada un ha deixat la seva empremta a la Coral. També un record especial pels que se n’han anat: la Lola, la Consol, en Rafel, en Lluís i l’Assumpció, que amb tanta il·lusió preparava aquesta celebració. Hem d’agrair el suport i l’ajuda de l’Ajuntament i a tothom que està amb nosaltres. MOLTES GRÀCIES! I, per acabar, convidar, a qui li agradi cantar, que s’hi vingui a apuntar. R. Masó\nFa tot just dos anys que formo part de la Coral Puigsacalm, de les Preses, i, per tant en aquest curt espai de temps puc dir que és una experiència molt enriquidora, comptant que la incorporació ha estat en una edat en què, el coneixement del que és una partitura, és nul i els valors són totalment personals. La gent que forma una coral és de temperament divers, però hi ha molts aspectes comuns que fan del grup una nova família per a cadascú. Es comparteixen vivències entre la gent, oferint i rebent suport emocional entre els components i col·laboració en l’organització i funcionament de la mateixa, humanitzant tot el procés. La directora, Rosa, n’és la cap visible i la junta rep el seu suport decidint sempre conjuntament, les cançons que ompliran el concert, la missa o l’actuació del moment i els programes a complimentar. A l’Ajuntament també cal agrair-li el magnífic suport en tot el que ens cal per tal d’oferir un bon treball. Consta que el llarg dels vint-i-cinc anys que ja ha complert aquesta Coral, hi ha conviscut molta gent, a qui cal agrair, també, el seu treball, que ha fet que possible celebrar aquest aniversari. Un record molt especial d’amistat i suport a l’Assumpció Curós. Convidem a tothom que es pugui sentir identificat amb el grup, li agradi cantar, la música… a que vingui a formar part d’aquesta gran familiar. MOLTES GRÀCIES!\nComponents Coral Puigsacalm revist a deES LES PRES\nRÀDIO la vall RÀDIO LA VALL, QUELCOM MÉS QUE UNA EMISSORA... Ràdio la Vall fa més de trenta anys que es troba en antena, amb un munt de col·laboradors que han anat passant pels nostres estudis i sense els quals hagués estat impossible dur a terme aquesta petita història radiofònica. La nostra ràdio és quelcom més que una ràdio municipal ubicada en un poble de la Garrotxa. Ràdio la Vall en aquests anys de trajectòria ha volgut donar un servei a les persones que ens han estat escoltant i que han confiat en nosaltres. Un servei que a vegades ha estat informatiu, d’altres d’entreteniment, altres participatiu i perquè no dir ho d’acompanyament en moments puntuals de la vida de cadascú. La ràdio és un mitjà màgic que interconnecta les persones a través de les ones radiofòniques, un mitjà que a voltes i en els temps que corren a través de les noves tecnologies, agafa certs aires de romanticisme, però que continua essent un mitjà de comunicació bàsic i necessari, precisament per la humanització d’un servei fet per persones i adreçat a les persones.\nNens de l’escola la Bòbila visitant la Ràdio\nSi afegim, a més, que tots els col·laboradors que estan o bé que han passat per l’emissora ho han fet de manera desinteressada i de manera totalment altruista, fan que l’esperit de servei, continuï viu i no s’hagi embrutat per\nLocutor de ràdio als estudis de l’emisora\nl’afany de lucre o per interessos particulars. Enrere queden les primeres emissions a Sant Privat de Bas, les primeres unitats mòbils, els discos de vinil, i els embolcalls de cartró de les dotzenes d’ous que fèiem servir per insonoritzar els estudis. Uns exemples que denoten la senzillesa de la nostra emissora i, sobretot, els anys de trajectòria. Uns anys que ens han convertit, segurament, en una de les principals emissores municipals arreu de Catalunya. Ràdio la Vall ha iniciat una nova etapa amb cares noves, amb més ganes, noves idees i amb els mateixos valors col·laboracionistes i de servei que abans esmentàvem. Volem incidir en el fet que els locutors de l’emissora volem continuar fent ràdio per la vocació de servei que comporta al nostre municipi de les Preses, i a la resta de la comarca de la Garrotxa, i perquè, senzillament, ens agrada molt de fer-ho! Endavant!\nACTIVITATS culturals L’Ésdansa dóna pas a un nou curs de Marboleny LA TEMPORADA HA COMENÇAT L’1 D’OCTUBRE L’1 d’octubre es va iniciar la nova temporada d’assajos de l’Esbart Marboleny, que compta amb prop de doscents balladors. Una setantena d’aquests formen Marboleny Jove i Cos de Dansa. La resta, uns cent vint nens i nenes de 4 a 14 anys, repartits en diferents grups segons les edats, formen Marboleny Escola Escola. Durant el curs, nens i nenes prenen consciència de la música i la dansa catalana d’arrel tradicional i treballen aptituds rítmiques i expressivitat corporal. Les inscripcions estan obertes. Tots els que ho vulguin provar tenen un primer mes de prova gratuït. A més dels assajos setmanals, grans i petits tenen l’oportunitat de participar a les diferents activitats que s’organitzen durant la temporada: actuacions, intercanvis amb altres grups de dansa i participació a festivals, a més d’altres activitats més festives, com la Festa de Nadal, la Calçotada o Carnaval. Per al nou curs 2013-2014, a l’Espai de dansa d’arrel tradicional ja és a punt també la quarta edició del Taller de dansa tradicional per a adults adults, dirigit a totes les persones interessades en la dansa tradicional: aficionats, balladors, mestres, monitors... Es faran tretze sessions, d’octubre a abril, els dimarts de 21:00 a 22:30 h. No cal tenir experiència prèvia en el món de la dansa ni haver participat en les edicions anteriors del taller per apuntars’hi. L’Espai de dansa acollirà també ares la segona edició del Taller P Pares ares-Infants, dirigit exclusivament a nens i nenes de 2 i 3 anys. L’activitat busca que l’infant prengui consciència del propi cos i de l’espai, establint un lligam afectiu a través de la música. Cal rereviviststaadedeES LELES SPRPRESESES\nMÉS DE VUIT MIL PERSONES VAN PASSAR PER L’ÉSDANSA 2013 L’Ésdansa 2013, és pot dir que acabat de celebrar, ha presentat alguns canvis respecte anys anteriors a causa del reajustament del pressupost. El més destacat és que el recinte del festival, la pista poliesportiva de les Preses, ha acollit la gran majoria de les activitats. D’aquesta manera s’ha aconseguit prioritzar la qualitat de les companyies i propostes programades. L’experiència ha estat positiva, tenint en compte que més de vuit mil persones van participar a l’Ésdansa. Més de la meitat, unes quatre mil tres-cents, van passar per les Preses per ballar amb les companyies a les Nits Ésdansa. Pel que fa a la faceta més formativa del Festival, els tallers del Petit Ésdansa van comptar amb sis-centes inscripcions, mentre que els tallers per adults d’Ésdansa’T, realitzats a l’Espai de dansa d’arrel tradicional, van comptar amb trenta-cinc inscrits, un nombre molt similar al de l’any passat. Fa temps que el Festival va començar a obrir una nova via de programació per tal que el públic participés de la dansa i pogués venir a ballar, no només venir a veure ballar. Ara se’n comencen a recollir els fruits. I és que cada mes d’agost persones d’arreu de Catalunya decideixen venir fins a les Preses a gaudir de la dansa i la música d’arrel tradicional i, cada vegada més, a ballar al costat de les companyies. I això s’ha aconseguit entre tots. Perquè l’organització del Festival no n’hauria estat capaç sense la cooperació d’institucions, entitats, comerços, col·laboradors, voluntaris i els veïns de les Preses, sense els quals seria impossible de realitzar un esdeveniment com l’Ésdansa. Amb la complicitat de tots plegats comencem a treballar en l’edició de 2014, que se celebrarà del 19 al 24 d’agost.\nque vagi acompanyat d’un adult, preferiblement el pare o la mare, que participa activament a la sessió. El Taller Pares-Infants es farà els dimarts (setmanal, de gener a abril) de 18:00 a 18:45 h.\nLa inscripció per totes aquestes activitats és oberta. Més informació a: www.marboleny.cat / marboleny@marboleny.cat / tel. 972 69 34 85\nÀREA DE JOVENTUT Les brigades de voluntaris d’estiu i la preparació del futur Local de Joves del municipi són les activitats principals que s’han portat a terme des de l’Àrea de Joventut de l’Ajuntament, aquests últims tres mesos. A continuació us detallem una mica més la feina realitzada:\nBRIGADES DE VOLUNTARIS D’ESTIU Ara ja fa cinc anys que les brigades d’estiu es porten a terme a les Preses. L’objectiu del projecte, que es realitza a nivell comarcal de manera simultània a nou municipis de la comarca, entre ells també a les Preses, consisteix en oferir als joves una activitat que, durant les vacances d’estiu, els ajudi a desenvolupar valors com el voluntariat, el treball en equip, el compromís i la responsabilitat i, al mateix temps, tingui una repercussió beneficiosa per al seu municipi. És així com, treballant pel poble, els joves augmenten el seu sentiment de pertinença cap a les Preses i aprenen a respectar des del mobiliari als serveis municipals. Aquest any, trenta-cinc joves han pres part de les brigades de voluntaris d’estiu. Durant els mesos de juliol i agost, els participants han realitzat diferents tasques de col·laboració en serveis municipals com, per exemple, la brigada municipal, el Casal d’Estiu, la Llar d’infants, la piscina, l’Oficina de Turisme, el Centre d’Empreses i el Parc de Pedra Tosca. Un cop feta la valoració final amb els joves briga-distes, la gran majoria conclou que estan contents de l’experiència viscuda i que la repetirien ara mateix. Des de l’Ajuntament satisfà molt aquesta resposta, ja que demostra el grau de compromís dels joves en aquest projecte, que no hauria estat possible sense la implicació dels responsables dels diferents serveis municipals. Per\naixò, els agraïm la seva predisposició i complicitat des del primer moment. Com a compensació per la feina feta a les brigades d’estius, s’està programant una sortida conjunta amb tots els voluntaris de la comarca a PortAventura per al primer cap de setmana d’octubre. Com a novetat i per aquells joves que no volen o no poden prendre part d’aquesta activitat, aquest any se’ls ha ofert la possibilitat de canviar la compensació per un xec regal de material escolar, informàtic o esportiu.\nACTIVITATS PER A L’ÚLTIM TRIMESTRE DE L’ANY Activitats organitzades per l’Associació juvenil Klyngh Teatre, amb la col·laboració de l’Ajuntament de les Preses:\nDins el marc de la Gala de les Preses, 11, 12 i 13 d’octubre, l’Associació juvenil Klyngh Teatre organitza la III Mostra d’Arts Escèniques «Eva Compta». La recaptació de totes les actuacions i activitats anirà destinada a l’Associació Catalana de F ibrosi Quística Fibrosi Quística. Els actes previstos són: • Dissabte, a 2/4 de 9 del vespre, al Centre Cultural: obra teatral Les veïnes. Preu: 3 € . • Diumenge, després de la granotada, bateig del gegantó de Klyngh Teatre. • Dilluns de 10 a 12 del matí, al Centre Cultural, taller de titelles exprés a càrrec de Klyngh Teatre. Preu: 2 € . A més a més, durant totes les festes al Centre Cultural es podrà visitar l’InstaExpo, una exposició fotogràfica (Instagram) que segur agradarà a tothom! I també.... 19 d’octubre: taller de carbasses per a nens i nenes i castanyada. 1 de novembre: 4a Nit de la por.\nLOCAL DE JOVES Tot i que les brigades d’estiu havien d’ajudar a posar en marxa el Local de Joves (col·laborant en les tasques d’adaptació de l’espai), dificultats d’última hora han fet endarrerir l’obertura d’aquest equipament. L’Ajuntament, però, continua avançant en els treballs de millora d’aquest local, situat a la que, fins al moment, ha estat la sala de conferències i que vol oferir als joves un espai obert, dinàmic i participatiu, on puguin desenvolupar les seves inquietuds individuals però, sobretot, grupals. En aquests moments s’està treballant per omplir de continguts el local, que és previst que pugui entrar en funcionament l’últim trimestre de l’any.\nOperaris enllestint el local de joves rereviviststaa de LELESS PRPRESESde ESES\nACTIVITATS socials ACTIVITATS TARDOR – HIVERN Aquesta tardor-hivern no et quedis a casa; hi ha un ventall d’activitats a fer al municipi. Gimnàs: dilluns, de 2/4 de 9 a 2/4 de 10 - Centre Cultural. Zumba: dimarts, de 7 a 9 del vespre Centre Cultural. Pilates: dimarts i dijous, de 2/4 de 9 a 2/4 de 10 - Sala de conferències. Hata Ioga: dilluns, de 2/4 de 4 a 2/4 de 5 de la tarda - Centre Cultural, aula 5. Ioga Kundalini: dimecres, de 3 a 2/4 de 5 de la tarda - Centre Cultural aula 5. Taixí: divendres, de 9 a 2/4 d’11 de la nit - Centre Cultural, aula 5. Patchwork (labor de retalls): divendres, de 4 a 7 de la tarda. Sala de conferències. Si es desitja més informació cal trucar al 972 69 32 32 o anar a l’Ajuntament.\nLES PRESES A LA FRESCA Durant la temporada d’estiu s’ha ofert la programació «Les Preses a la fresca», amb un ventall d’activitats per a gaudir tant els grans com els petits. Enguany ha tingut molt èxit activitats com un dia per ser famós, els concerts de música en viu del Bar la Plaça, les activitats a la piscina com el campionat de mini golf, aiguagim, les visites nocturnes al Parc de Pedra Tosca, la duatló lúdica i amateur a l’Àrea Recreativa de Xenacs, la festa de l’escuma, el cinema a la fresca. La gran majoria d’activitats van ser molt participades, tant per la gent del poble com de forasters.\nSalvador Jou, veí de les Preses, celebra els cent anys Salvador Jou i Bach, veí de les Preses, va celebrar el juliol passat el centenari del seu naixement. El regidor Lluís Guillaumes i el regidor Lluís Xancó li van donar una placa, un pastís i un llibre per tal que celebrés el seu aniversari. En Salvador Jou és la persona més gran del municipi. Va néixer a Besalú a l’any 1913 i va ser flequer. És un gran lector i, sobretot, li agraden les novel·les històriques. Durant la Gala de les Preses en Salvador rebrà la Medalla Centenària que concedeix el Departament de Benestar i Família de la Generalitat de Catalunya a totes les persones que compleixen els cent anys.\nCelebrant l’aniversari revist a deES LES PRES\nParticipants a «Un dia per ser famòs»\nHOMENATGE A LA VELLESA El 22 de setembre, l’Associació de Jubilats i Pensionistes de les Preses va celebrar la 53a edició de l’Homenatge a la Vellesa. A dos quarts de dotze del migdia es va dir una missa cantada a l’església parroquial de Sant Pere, per a tots els avis i les àvies del poble, amb l’actuació de la Coral Puigsacalm. Seguidament, més d’un centenar d’avis i àvies, concretament cent disset persones, van anar al Restaurant Vertisol, per tal de celebrar-ho amb el tradicional dinar de germanor. L’Ajuntament va obsequiar a cada jubilat amb una manta. L’Associació continua preparant noves activitats i la propera serà la tradicional castanyada, que es durà a terme el dijous 24 d’octubre.\nDONACIÓ DE LLIBRES Pel maig, dins les activitats programades a la VII Trobada d’Estudi per a la Preservació de la Pedra Seca als Països Catalans, va tenir lloc una «Hora del conte» dedicada a la pedra seca. Ens acompanyà la Fundació el Solà amb «els contes de terra i pedra» i en finalitzar l’actuació va fer una donació de tres llibres a la Sala de Lectura. Són llibres que com a protagonista hi ha un burro que es diu Xirolet i li passen aventures en un entorn envoltat de pedra seca. Des d’aquí volem tornar a agrair la seva donació de llibres infantils que podeu trobar a la Sala de Lectura.\nÈXIT DEL CASAL, EL CASALET i GRUP DE JOVES El divendres 6 de setembre van finalitzar les activitats del Casal i el Casalet d’estiu. Més de dos-cents setanta nens i nenes van participar-hi, en aquesta edició. Es van realitzar els cursets de natació, jocs d’aigua, gimcanes, tallers, campaments, colònies, taller de danses i, com a novetat, els participants van poder gaudir del joc de pàdel i d’inflables tot visitant cada setmana el Planteta Màgic. L’objectiu ha estat fer gaudir de les vacances d’estiu a tots els nens i les nenes amb un servei de lleure de qualitat. En aquesta edició, a banda del Casal i el Casalet, s’ha consolidat el Grup de Joves amb una vintena de participants en diferents tipus d’activitats, dissenyades exclusivament per a ells. Enguany una vintena de monitors i una trentena de premonitors van participar al Casal i el Casalet. El divendres 30 d’agost es va fer el festival de cloenda, amb un Centre Cultural ple de gom a gom, on es van poder veure les actuacions de tots els grups de participants, des dels més petits fins als més grans. Com a cloenda final, tots els nens i les nenes van cantar L’hora del adéus. L’Ajuntament està molt satisfet pel servei de qualitat que s’ha ofert aquest estiu i la gran participació que hi hagut. En aquests moments s’està treballant per oferir, igual que l’any passat, el servei de Casal de Nadal per als nens i les nenes durant les vacances escolars.\nLes Preses donà la benvinguda als infants saharuís El 12 de juliol, al saló de sessions de l’Ajuntament, l’alcalde va donar la benvinguda als nens i les nenes saharauis que, un estiu més, han pogut gaudir del projecte «Vacances en Pau» a les Preses. L’Associació d’Amics del Poble Sahrauí (ACAPS) de la Garrotxa, alguns membres de la qual són de les Preses, és l’entitat que s’encarrega de gestionar el projecte que organitza la Delegació del Front Polisari a Catalunya. Tres famílies del poble van acollir cinc nens i nenes, que van estar acompanyats per altres companys que passaven l’estiu amb altres famílies de la comarca, com a Olot, Santa Pau i Sales de Llierca. Es va lliurar un obsequi a cadascú i es van cantar diverses cançons per celebrar la seva arribada i donar-los una calorosa benvinguda. Dins la programació de «Les Preses a la fresca», l’ACAPS Garrotxa va organitzar el dissabte 17 d’agost la projecció del documental Hijos de las nubes, de Javier Bardem, a la piscina municipal. Si t’interessa col·laborar o obtenir informació de diferents projectes que porta a terme l’Associació, visita la seva adreça web: TXA – Associació d’Amics del Poble Saharauí - www.facebook.com/acaps.garrotxa - www.acapsgirona.cat/ GARROTXA ACAPS GARRO revista LES PRESde ES\nROSA FLUVIÀ i AIGUABELLA Directora de la Coral Puigsacalm de les Preses ...Crec que ja sentia la mare cantar abans de néixer Parla de música i del seu grup de la Coral amb passió. Es nota que la cultura musical forma part de la seva vida. Aquest any la Coral Puigsacalm compleix 25 anys d’existència i en aquest número de la Revista hem volgut parlar amb la seva directora.\nCom va sorgir la Coral Puigsacalm? Un grup de veïns va promoure la creació d’un grup per cantar nadales. Va ser a partir d’aquí que es van anar afegint persones per formar part de la Coral dins del Centre Cultural de les Preses. Després de la mort de la presidenta de la Coral, l’Assumpció Curós. Com ho afronteu tots els membres? Amb serenitat i, sobretot, amb conformitat; no hi ha altra manera. Ha estat un cop molt fort i molt ràpid i això costa de pair-ho. Sobretot en aquest vint–i–cinquè aniversari, en el qual ella hi posava tot el cor, les coses poden ser diferents, encara que s’ha de tirar endavant (això és el que ella voldria). Aquest any que esteu d’aniversari, celebreu els vint -icinc anys. Ha estat vint-i-i-cinc vostè l’única directora, fins ara? Doncs sí, i, com he dit ja en alguna ocasió, he buscat sempre l’ajuda de músics professionals; i si alguna vegada he estat a punt de deixar-ho, els membres de la Coral m’han recolzat perquè no ho deixés. Durant aquests anys he tingut la col·laboració de grans músics i persones com en Xavier Batlle, en Pere Arrebola i en Marc Romero. revist a deES LES PRES\nQuè la va portar a acceptar la direcció de la Coral Puigsacalm? Fa tants anys que no me’n recordo; érem tots molt novells d’experiència en aquest camp i moltes vegades la ignorància és atrevida. Com va néixer la seva vocació per a la música? Crec que ja sentia la mare cantar abans de néixer; al Mercadal es cantava molt per Nadal. El meu germà Mn. Lluís portava cançons del seminari i cantaven a la vora del foc amb l’Assumpció, espellonant, els homes segant el blat al camp feien la seva cantada, el pare guardant les vaques tocava el flabiol (que se havia fet ell)... la música era el nostre divertiment, com ara pot ser la televisió. Jo em desplaçava amb el\ntren a aprendre música a Olot i crec que vaig tenir motius per sentir la música molt endins. Quin és el repte més gran que afronta al capdavant de la Coral? Doncs anar millorant el portar la Coral en el lloc que ha arribat, gràcies a l’esforç de tots. Quants membres formen la Coral Puigsacalm? En aquests moments som vint-i-vuit, però hi ha més gent que es vol apuntar. A qui es dirigeix una Coral? A nosaltres mateixos, pel fet de gaudir cantant; lloem Déu en els cants litúrgics, a la natura, a la bellesa, a l’amor, a la gent que ens escolta... De quina manera les persones volen venir a cantar a la Coral Puigsacalm? Són persones que tenen alguna inquietud musical i els agrada cantar. Som un grup que ens ho passem molt bé, fem celebracions, ballem música en viu i som com una família. Els cors, millors sols o acompanyats per algun instrument? Depèn, de les cançons harmonitzades a quatre veus o menys és bonic a capel·la, perquè se senten millor les veus, però per a nosaltres en Marc, un excel·lent pianista que ens acompanya magistralment, ens dóna un suport d’afinació i ens va molt bé. Quines són les tendències existents avui en el cant coral? Una coral ha de tenir un repertori divers; depèn del director i del nivell dels cantaires. En aquets moments el gospel es va incrementant en\nUn llibre: Entre costuras (de Maria Dueñas). Una pel·lícula: Te doy mis ojos (d’Icìar Bolain). Una Coral: Polifònica, de Puig-reig. Algú per emmirallar-se: Els monjos de Montserrat. Un director/a de coral: Ramon Noguera i Subirà (director de la de Puig-reig). Una mania: Complicar-me la vida. Les Preses és... Natural i diferent.\nformacions corals que només canten en aquest gènere, prou bonic i expressiu. Com veu el panorama de les corals a les comarques de Girona? Crec que bé. Nosaltres estem inscrits a l’Agrupació de corals de la demarcació de Girona i en els aplecs i trobades es veu molt moviment. Això és com totes les formacions poden tenir alts i baixos, però les formacions corals de Girona tenen molta iniciativa en fer aplecs, concerts, trobades… Quina és la cançó que li agrada més dirigir amb la Coral? M’agraden totes les cançons que hem fet últimament i les primeres que cantàvem les tinc també en el bon record. Collarets de llum, d’en Francesc Vila, amb lletra d’en Miquel Martí i Pol, em diu moltes coses.\nAmb quines novetats ens sorprendreu per celebrar l’aniversari? Estem posant fil a l’agulla amb unes cançons de Nadal, que en definitiva és quan celebrarem els vint-i-cinc anys. Ho estem preparant i ben aviat us ho podrem anunciar. Què li agrada fer quan no dirigeix? Moltes coses: preparar els temes (les cançons), hi ha molta feina al darrere dels assajos i dels concerts, m’agrada llegir, tocar el piano o l’orgue, ara estic aprenent Internet, i cada dia aprendre alguna cosa, si pot ser. Què li diria a algú que vulgues dirigir una coral? Si ho porta a dins i li agrada, que faci cursets de direcció coral. Recordo que quan anava amb el P. Gregori, de Montserrat, que era un pou de música, deia que cada dia s’aprenia alguna cosa.\nLa música ens fa sentir, imaginar ens crea emocions quan l’escoltem. A les Preses hi ha un grup de persones que amb les seves veus aconsegueixen fer-nos creure que el que estem imaginant pot fer-se realitat. Felicitats per aquest aniversari i que sigui per a molts anys més una coral al poble.\nRosa Fluvià dirigint la Coral revista LES PRESde ES\nACTIVITATS esportives CF LES PRESES En primer lloc, esperem que hàgiu pogut gaudir d’un bon estiu i d’unes bones i merescudes vacances. Estem de nou, al començament d’una nova temporada que, com cada any, es presenta carregada d’il·lusions i reptes dins del nostre Club. Equip 3a Catalana La plantilla de 3a Catalana d’aquesta nova temporada té com a base la majoria de jugadors de la passada. Com a nova incorporació s’ha fitxat al porter Pau Clavaguera (germà del nostre jugador Sergi Clavaguera), que prové del Juvenil de la UE Olot, i han donat el salt des de l’equip de 4a Catalana sis jugadors: Rebull, Eduard Coromina, Guillamet, Aniol, Díaz i Eric Serra. Per contra hi ha hagut les baixes de Rabionet, Terma i Ferran Pagès. Pel que fa a la direcció tècnica, continua amb els mateixos entrenadors: Quito i David Vila. Aquest equip continua jugant en el grup 17è, que en aquesta temporada és molt renovat, amb set nous equips, cosa que dóna més al·licient a la competició. Esperem que aquesta plantilla pugui continuar amb la bona dinàmica en la qual va acabar la segona volta de la temporada passada. Equip femení 1a Divisió L’equip femení jugarà a la primera divisió, igual que la temporada passada, on va fer una bona campanya. Aquest any hi ha hagut quatre altes (Laura Olmedo, Nora Pinto, Anna Coma i Eli) i les baixes també han estat quatre (Txell, Marta Enrich, Alba Carmona i Anna Payola). A la direcció tècnica hi ha Nuri Garrigolas, Míriam Duran i Àngels Riera i com a coordinadors Jordi Comalat i Sandra Coromina. Molta sort i que ens puguin donar bones tardes de futbol femení! revist a deES LES PRES\nEquip de 3a catalana\nAquesta temporada hem prescindit de l’equip de 4a Catalana, bàsicament per raons esportives i també econòmiques, ja que avui les despeses d’un equip són molt importants: fitxes, àrbitres, material, etc. i per contra, atesa la situació actual, els ingressos d’un Club cada vegada són menys. Tot i així, estem satisfets amb la decisió de fer equip la temporada passada, que ens va permetre, primer, l’ajuda d’aquests jugadors en els partits de 3a Catalana, i segon i objectiu principal que avui hi ha una part d’aquests jugadors que formen la plantilla de l’equip de 3a Catalana. Des d’aquestes línies volem demanar a tots els socis, simpatitzants i a tothom que l’hi agradi el futbol, que ens acompanyin en els partits del nostre camp, per estar al costat dels equips i gaudir tots junts. Nosaltres, com a junta, hi posarem, com sempre, treball, il·lusió i ganes de millorar en el dia a dia per tal de mantenir el nostre Club en el lloc que es mereix.\nFutbol Base Iniciem una nova temporada de Futbol Base del CF LES PRESES amb les mateixes ganes, o més, que la primera temporada. Aquest any, igual que l’any passat, tindrem sis equip; tots jugaran a la lliga de la Federació Catalana de Futbol. Aquets equips són: BENJAMÍ «A», dirigit per Carles Roura i Jordi Comalat; juga la lliga federada 3a Divisió de la DELEGACIO DE BARCELONA (Grup Osona). ALEVÍ «B», dirigit per Sergi Duran, Miquel Costa i Joan Luque; juga a la 2a Divisió. ALEVÍ «A», dirigit per Juan Carlos Salinas i Jordi Del Saz; juga a la màxima categoria provincial Aleví (Preferent Aleví), després d’haver aconseguit l’ascens la temporada passada de 1a Divisió a Preferent. INFANTIL «B», dirigit per Xevi Comas i Xevi Colomer; juga a la 2a Divisió. INFANTIL «A», dirigit per Albert Ferres i Sergi Clavaguera; jugà a la 1a Divisió. CADET «A», dirigit per Bet Pagès i Abel; juga a la 2a Divisió. Com a responsables del futbol base estem molt contents de l’esforç dels nostres jugadors. S’ha aconseguit tenir un equip a la màxima categoria Alevina i un Infantil a 1a Divisió. Ja s’està entrenant i després dels partits amistosos i el 14 i 15 de setembre es va fer una estada de germanor, amb tots els equips de futbol base, a Sant Pere de Torelló, a la casa de colònies El Moli de la Riera.\nEF BOSC DE TOSCA Entre el final d’agost i començament de setembre tots els equips de l’Escola de Futbol Bosc de Tosca van començar els seus respectius entrenaments. Enguany el Club disposa de setze equips, que són els següents: · · · · · · ·\nTres equips de prebenjamins. Tres equips de benjamins. Tres equips d’alevins. Dos equips d’infantils. Dos equips de cadet Dos equips de juvenil Un equip d’amateur\nTambé aquest any, el Club ha fet un conveni d’afiliació amb el Club de Sant Privat de Bas, que competeix a la categoria de Quarta Catalana.\nTORNEIG ALEVINS Enguany el torneig ha canviat de nom i en homenatge a l’Enric Rodà i Serra, Lico, i es va presentar com a 1r Memorial Enric Rodà, en record al que fou president del Club. Vam tenir la participació de setze equips, que no es van voler perdre el campionat. La competició va ser molt renyida, perquè els equips van mostrar un nivell de futbol molt alt. Després es va fer un dinar de germanor d’arròs i botifarra, al qual van assistir tres-centes trenta persones. A la tarda es van fer les finals i el guanyador va ser el AT Bisbalenc, després de derrotar a la tanda de penals al CF Girona; en tercera i quarta posició es van classificar el CF Quart i la UE Camprodon.\nPRESENTACIÓ D’EQUIPS I HOMENATGE ENRIC RODÀ El diumenge 27 d’octubre, l’Escola de Futbol Bosc de Tosca celebrarà l’inici de temporada amb la concentració de tots els equips a les instal·lacions del Club, per fer les fotografies de presentació. El mateix dia es retrà un homenatge pòstum al que va ser president del Club, l’Enric Rodà, Lico, i es descobrirà un monument en memòria seva, que s’ha tirat endavant gràcies al Club, a l’Ajuntament, institucions i empreses privades de la comarca.\nTORNEIG VOLCÀNIC El 31 d’agost, el primer equip del Club va fer la seva presentació en el torneig Volcànic, en el qual es va enfrontar amb el Ripoll. El Bosc de Tosca va guanyar per 8 a 1. El torneig és tradicional en aquestes dates d’inici de la nova temporada.\n1r Memorial Enric Rodà.\nRELATS curts s on si en m di re at qu s le i at ur da rn co ni l’u L’Àlex, GUANYADOR CATEGORIA A:\nLluc Devesa i Presta Hi havia una vegada un nen una mica estrany. Tenia els ulls vermells i sempre anava amb skate per casa. Un dia es va desequilibrar i el vàter el va absorbir. Va anar a parar en unes canonades màgiques, on es va trobar dues fades: la Blanca i la Negra. I li van dir: –Ara has arribat! –Ja deus saber que ets l’elegit? –Jo, l’elegit? Per què? –Encara no ho saps? –Ara t’ho explicarem tot. –T’hem escollit perquè derrotis en Cerber, el pop gegant, però abans hauràs de passar per quatre dimensions. –Vols que et portem a la primera? I l’Àlex respongué: –Sí, anem! –va dir amb una veu de valentia i coratge. I les fades van fer un encanteri. Quan van ser a la primera dimensió van veure un castell immens tot daurat. Van trucar a la porta i un unicorn amb unes ales i una banya de les més boniques i una veu amb un to agut va dir: –A veure si ho endevino, voleu que us acompanyi a la següent dimensió. L’Àlex va dir: –Sí, si us plau –amb un to avergonyit. L’unicorn va dir: –Doncs va, puja a la meva esquena! La següent dimensió era la d’una sirena dolentíssima i quan l’Àlex va arribar a la següent dimensió li va dir: –Sortiu del meu territori o us convertiré a tots en animals marins! I l’unicorn va dir: –Ja me n’encarrego jo.\nI li va llançar un raig daurat. La sirena es va tornar bona, els va demanar disculpes i els va donar un anell que li permetia llançar raigs. I la sirena va dir: –Us puc acompanyar a la següent dimensió? I tots van respondre: –Sí, i tant! Quan van ser a la tercera dimensió, el primer que van veure va ser un ogre espantós que va dir: –Aparteu-vos del meu camí o us menjaré amb patates rosses. I la sirena va xiuxiuejar a l’Àlex: –Ja me n’encarrego jo! Les sirenes són molt amigues dels ogres. I quan va acabar de parlar amb ell, l’ogre va cridar: –Si és l’elegit haurà d’arrencar aquesta espasa! L’Àlex es va acostar a l’espasa i la va arrencar amb molta facilitat i va dir: –Sóc el Rei Avestrús! I els altres van dir: –Avestrús no, Artús! L’ogre va rondinar: –D’acord us acompanyaré! I just quan van arribar a aquella dimensió el pop els va atacar per sorpresa. Es van passar una bona estona lluitant, fins que l’Àlex va dir: –Toqueu tots l’espasa. Quan tots la van tocar va llançar un raig impressionant. Era un miracle, havien derrotat en Cerber. L’Àlex es va convertir en l’indiscutible rei del Fantàstic Món i tots junts van fer una festa per celebrar-ho. –Visca l’Àlex! –va exclamar tothom. FI\nRELATS curts Un dibuix molt especial GUANYADORA CATEGORIA B:\nElsa Rocher i Rubio Hola! Sóc la piruleta i ara us explicaré què em va passar ahir fent un dibuix. Mireu, jo estava fent un dibuix en el qual hi sortien lletres, números, signes de multiplicació, d’admiració, d’interrogació, nens, animals i moooooolt més. De cop i volta em va semblar que la cua d’un ratolí del dibuix es movia. Vaig pensar que eren imaginacions meves però... El ratolí va sortir del paper i es va posar a ballar. Jo em vaig quedar de pedra. Era la primera vegada en tota la meva vida que veia un ratolí dibuixat per mi que estava ballant. Quan va parar de ballar li vaig preguntar: –Com has sortit del paper? Ell em va dir: –Hola! He sortit del paper perquè sóc un ratolí màgic i, a més a més, m’ho han encarregat. –Què vols dir, que t’ho han encarregat?, vaig dir. –Ostres, que no coneixes el conte del ratolí missatger?, em va dir –Sí, sí que el conec... i què? –Que no te n’assabentes Contreres! Jo sóc en Robert, el ratolí màgic i m‘han encarregat que li digui a la directora de la teva escola que empaiti aquell parell de gats del costat de la teva escola perquè s’estan menjant tots els meus amics els ratolins i això no pot ser. –Queeeeeeeeè? Però si allà no hi pots entrar! –Ja, ja ho sé; per això et demano que m’hi portis tu. –Jooooo, com? –Em pots ficar a dins de la teva maleta, després em deixes al pati i jo ja m’espavilaré. –D’acord, però no faràs cap entremaliadura, oi? –T’ho prometo, no faré res que no sigui el que hem pactat.\n–De veritat, paraula de ratolí! –OK doncs, demà ho farem. L’endemà vaig ficar en Robert a la maleta i vaig anar cap a l’escola. El vaig deixar al pati, li vaig dir adéu i me’n vaig anar cap a la classe. Quan ja era hora de marxar cap a casa el vaig anar a recollir però... No hi era! Em vaig espantar molt, però després vaig veure un paper amb en Robert dibuixat i una bafarada que deia: «Gràcies per ajudar-me, tot ha sortit bé ara ja no hi ha gats. FIRMAT: Robert». Vaig estar molt contenta i des d’ara cada cop que algú diu: «tinc un gat» jo dic «vigila que no caci ratolins!». La gent em mira malament i se’n va enfadada i quan ja no em veuen jo ric mooooolt, perquè ja sabeu que vaig ajudar en Robert a empaitar un parell de gats. Ah, i que no se m’oblidi! Si mai veieu un gat caçant un ratolí, empaiteu al gat, no fos cas que vosaltres també hagueu d’ajudar en Robert a empaitar gats. Ara ja podeu explicar la meva història a qui vulgueu! CONTE CONTAT, EL GAT SE N’HA ANAT!\nSAPS que...? SAPS que... SAPS que... SAPS que... SAPS que... SAPS que... SAPS que... SAPS que... SAPS que...\nEn questa temporada d’estiu han passat 852 persones per l’Oficina de Turisme de les Preses? S’ha comptabilitzat una persona per grup i normalment no venien soles, per tant han passat per l’oficina unes 1.500 persones. la procedència de la gran majoria de persones que han visitat l’Oficina de Turisme són catalanes? les comarques de Barcelona són d’on provenen més visitants seguides de les de Girona i Tarragona? Com a fet curiós, aquest estiu no ha vingut ningú de les comarques de Lleida a demanar informació a l’Oficina de Turisme. la segona procedència a l’Oficina de Turisme són les persones del País Basc? han passat per l’Oficina de Turisme 230 persones estrangeres. Holanda i França han estat les procedències més nombroses, pel que fa a visitar la zona. aquests moments el perfil del visitant és familiar i de parelles? En canvi, hi ha hagut una davallada en turisme individual i de la tercera edat. totes les persones que han fet alguna consulta a l’Oficina de Turisme han demanat per fer trajectes amb bicicleta? Sobretot hi ha hagut molt d’interès per conèixer les vies verdes de Girona i el Parc Natural de la Zona Volcànica de la Garrotxa. una altra pregunta recurrent dels molts visitants d’aquest estiu ha estat on podien visitar zones naturals per banyar-se?\nSala de lectura Mossèn Joan Pagès Préstec de llibres, revistes, dvd's de pel·lícules infantils, taules d'estudi, hora del conte... De dilluns a divendres de 3/4 de 5 de la tarda a 2/4 de 8 del vespre Dissabtes de 2/4 d’11 a la 1 del migdia Telèfon: 972 69 36 10 revi sta deES LE S PRES\nDel divendres 11 al dilluns 14 Gala de les PRESES\nPregó de festes, sardanes, concerts, cercavila dels gegants, la granota i els calabotins, la fireta, animació infantil, sopar popular, Ball de les cintes, balls, sardanes... Moltes activitats per a gaudir de la festa major.\nDissabte, 12 L’hora del conte. Sala de lectura. El pallasso Ruskus Patruskus «Missió Setciències». A dos quarts de dotze del matí. Gratuït. Dimarts, 15 Inici del curs: com fer marketing low cost. Cada dimarts de 4 a 8 del vespre. Finalitza el 29 d’octubre. Centre d’Empreses. 150 € . Dijous, 24 L’Associació de Jubilats i Pensioniests de les Preses celebrarà la castanyada. A partir de les sis de a tarda la Bar la Plaça. Dilluns, 28 Inici del curs: «Treure més profit a gmail». Dilluns de 10 del matí a 1. Finalitza el dilluns 28 d’octubre. Centre d’Empreses. 15 € .\nDilluns, 18 Inici del curs «Retoc fotogràfic: Gimp i Photoshop». De dilluns a divendres, de 10 a 12 del matí. Finalitza el divendres 29 de novembre. Centre d’Empreses. 92 € .\nDissabte, 16 L’hora del conte. Sala de lectura. Carmina i «La calaixera d’en Peret «. A dos quarts de dotze del matí. Gratuït.\nDilluns, 2 Inici del curs «Ttreure profit a Excel: Taules dinàmiques». De dilluns a dijous, de 2/4 de 7de la tarda a 8 del vespre. Finalitza el dijous 5. Centre d’Empreses. 29•.\nDilluns, 9 Inici del curs «Introducció a les bases de dades: Access». De dilluns a divendres, de 10 a 12 del matí. Finalitza el divendres 20 de desembre. Centre d’Empreses. 95•.\nDissabte, 14 «L’hora del conte». Sala de lectura. Pep Puigdemont i «Na na na na Nadal». A dos quarts de dotze del matí. Gratuït.\nDilluns, 4 Inici del curs: «Introducció als fulls de càlcul: Excel, Calc (ACTIC bàsic)». De dilluns a divendres de 10 a 2/4 de 12 del matí. Finalitza el dia 15 de novembre. Centre d’Empreses. 53 € .\nDiumenge, 5 A dos quarts de vuit del vespre, cavalcada dels reis de l’Orient amb l’acompanyament dels grallers de les Preses. revista LES PRESde ES\nÍria Esparcia Margüenda 11/05/2013\nJan Feix as P 27/5 lana /201 3\nlls er Balce Laia Suñ 0/7/2013 1\nEstev e May à Nog 19/7/2 ué 013\nur n Ka 3 a a k 1 Mus 20/7/20\nRevista de Les Preses 94


La lluita feminista centra els reconeixements dels Premis Ones\nCristina Almeida, Marina Rossell, el Nàstic i el desaparegut José Antonio Labordeta, entre els premiats de la 23a edició\n2 min. Tarragona 31/03/2017 08:38\n651x366 Els premiats en la 23a edició dels Premis Ones. / MEDITERRÀNIA Els premiats en la 23a edició dels Premis Ones. / MEDITERRÀNIA\nEls Premis Ones destacaran enguany la tasca de diverses persones que han lluitat de manera especial pels drets de la dona i la igualtat de gènere, i també es farà un homenatge pòstum a José Antonio Labordeta. Organitzada per la Mare Terra Fundació Mediterrània, la gala de lliurament de guardons, que arriben a la 23a edició, es durà a terme el divendres 2 de juny a les 20 hores al Teatre Metropol de Tarragona.\nCom és habitual, els Premis Ones distingiran persones, col·lectius o institucions que potencien iniciatives i projectes destinats a impulsar accions per a la defensa i la millora del medi ambient, la solidaritat, la cultura, els drets humans i el desenvolupament social. Els onze guardonats d’aquesta edició són:\nCristina Almeida: Política i advocada molt centrada a defensar els drets de la dona.\nAna Bella: Fundadora i presidenta de la Fundación Ana Bella, que ajuda les dones maltractades.\nMarina Rossell: Una de les cantautores més importants i prestigioses de Catalunya.\nPatricia Campos: Primera dona que va pilotar un avió reactor a les Forces Armades Espanyoles i activista.\nMónica López: Símbol de la lluita ciutadana contra el Gran Canal de Nicaragua.\n‘El bosque habitado’: Programa de Radio 3 de sensibilització ambiental centrat en els boscos i les plantes.\nMario Alfagüell: Un dels compositors més importants de Centreamèrica.\nJosé Antonio Labordeta: Una figura inoblidable des de tots els seus vessants.\nReal Jardín Botánico: Institució referent en la investigació i protecció de la flora.\nConsell Municipal de la Discapacitat de Tarragona: Òrgan que centra els seus esforços a millorar les condicions de vida de les persones amb discapacitat.\nNàstic Genuine: Equip de futbol format per joves amb síndrome de Down.\nDurant la cerimònia també s’entregarà un premi a Tarragona i la Canonja per ser els municipis de la Mancomunitat de SIRUSA que més han incrementat la generació de fracció orgànica. El Nàstic també serà un dels protagonistes, amb el Nàstic Genuine, el seu equip de futbol format per joves amb síndrome de Down, un projecte que ha estès per altres equips professionals del futbol estatal.


Bloc de la Fundació Pere Tarrés: El sentit de la professió\nEl sentit de la professió\nAvui estem de celebració per una professió nascuda per lluitar per la justícia social, nascuda per afrontar els reptes en pro d’una societat més humanitzada i equitativa: una professió dinàmica que interacciona amb el medi advers i que amb una llarga experiència acumulada és motor de canvi i millora de la vida humana en societat. El compromís del Treball Social amb aquests valors és l’essència de la nostra professió, allò que li dóna sentit. Un sentit ple de sensibilitat cap a aquelles persones que viuen processos difícils i per la millora de la col·lectivitat.\nTreballem amb persones des del que senten les persones, atenem i acompanyem des de l’expertesa a través d’una relació empàtica interaccionant amb les emocions; ajudem a trobar camins creatius i innovadors, útils per encarar el dur present i alhora fer possible un futur millor.\nHi ha diverses mirades del Treball Social, una d’elles és la que aposta per una professió viva, atenta a la situació sociopolítica del moment. I sempre vindicativa de valors i drets humans. Una professió que té en compte la seva història però que es reinventa i té el coratge suficient per estar al costat dels més febles. Una professió que és el punt de suport que molts esperen i necessiten per canviar la seva vida i ajudar a canviar l'entorn.\nTreballar per la igualtat d’oportunitats suposa creure que un altre món és possible (cal recordar que la utopia és una forma d’avançar), suposa ser proactius des de l’oferiment d’un bon tracte sent sensibles a les diferències i comprendre els sentiments de les persones per respondre-hi adequadament. Des de la meva mirada, el bon tracte incorpora sempre el compromís amb el que fem; incorpora totes les capacitats que una bona formació ajuda a adquirir.\nAquest curs acadèmic hem celebrat els 80 anys d’experiència en la formació de treballadores/rs socials. És un goig haver participat en la preparació de molts professionals del Treball Social, haver participat en potenciar el sentit de la nostra professió i seguir fent-ho.\nDirectora del Grau en Treball Social de la Facultat d'Educació Social i Treball Social Pere Tarrés - URL.\nEtiquetes de comentaris: Acció Social, Carme Fernández, Facultat Pere Tarrés, Treball social


Tupí l’invincibile TF5 – Boira\nTupí l’invincibile TF5\nTF5 Els avantatges d’una elecció exclusiva.\nAdquirir “L’invincibile tf 5” significa rebre tot allò que vostès esperaven d’una solució personalitzada en tant que és el resultat d’anys d’experiència, investigació tecnològica i genialitat italiana.\nConsola Eye-S funcions principals: connectivitat entre màquines que pertanyen a la mateixa xarxa d’empresa i predisposició indústria 4.0; intercanvi de programes de treball i eines de base de dades; seguiment de l’activitat i generació d’informes sobre l’ús de la màquina; auto diagnòstic, tele-assistència i enllaç a la resolució de problemes\nElectromandril (opcional): Tecnologia de centre de mecanitzat per el fuster. Absoluta precisió de mecanitzat i absència de vibracions gràcies a l’estructura perfectament equilibrada de l’electromandril. L’accionament directe del fus elimina qualsevol procediment de manteniment que sigui comú amb els sistemes convencionals de transmissió per corretja.\nConsola eye-S: Gestiona totes les funcions des del control electrònic. El nou quadre de comandaments, amb el seu atractiu disseny, permet una programació senzilla i intuïtiva de la màquina, combinanda amb una pantalla tàctil a color de 15″ i la interfase d’usuari Maestre Active.\nAlçada del cargol diam. 30-35 (40-50)\nEix de velocitat (a 50 Hz)\nMàx. diàmetre de l’eina de perfilat\nMàx. diàmetre de l’eina de retràctil sota la taula a 90ª\nMàx. diàmetre de l’eina d’espiga\nPotència del motor trifàsic\n7 (8) / 50 (60)\nAv. del Castell, 6 08570- Torelló (Barcelona)


Whiston Hall Hotel Stafford Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nWhiston Hall HotelBlack Lane, Stafford, Stafford, Regne Unit, ST10 2HZ - Veure al mapaPuntuació dels comentaris5,8Basada en2comentarisWhiston Hall HotelVeure més fotosVista interiorVeure més fotosVeure totes les 12 fotosMolt bona ubicació 7,0Veure al mapa7,0UbicacióParticularitats que li encantaranbarjardíaparcament de cotxesentrada/sortida [exprés]\nSobre l'allotjamentDescripcióRenovat l'any , el Whiston Hall Hotel garanteix els seus hostes una estada plaentera a Stafford tant per negocis com per oci. L'hotel no està massa enfora del centre de la ciutat: només a , i normalment només es triga minuts per arribar a l'aeroport. Amb la seva bona localització, l'hotel ofereix fàcil accès a les destinacions obligades de la ciutat. El Whiston Hall Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de instal.lacions per a minusvàl.lids, express check-in/check-out, Zones públiques amb Wi-Fi, aparcament de cotxes, habitació familiar. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Whiston Hall Hotel.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sejardí Àpats, begudes i refrigeribar Serveis i comoditatszona de fumadors Esports de terracamp de golf (a 3 km) Per als nenshabitació familiar Accésentrada/sortida [exprés]instal.lacions per a minusvàl.lidss'admeten animals de companyiaDisponible a totes les habitacionsaparell de televisióservei de planxa empolles d'aigua de cortesiaTV satèl•lit/cable Idiomes ParlatsAnglès Mostra MenysPolítiquesNens i llits supletorisNens de 0 a 3 any(s) [inclosos]Gratuït si s'usen els llits existents. Nota, si necessiteu un bressol hi pot haver càrregs extra.Nens de 4 a 13 any [inclosos]Ha d'usar un llit extraEls hostes de 14 anys i més es consideraran adults.Els llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésInformació útilEntrada/SortidaHorari d'entrada des de: 02:30 PMHorari de sortida fins a: 10:00 AML'allotjamentNombre d'habitacions: 9Mostrar més


INAUGURACIÓ DE L'ESTÀTUA DE SATAN A DETROIT GENERA PROTESTES - COLLONADES\nHome Soccer INAUGURACIÓ DE L'ESTÀTUA DE SATAN A DETROIT GENERA PROTESTES\nINAUGURACIÓ DE L'ESTÀTUA DE SATAN A DETROIT GENERA PROTESTES\nFrancesc Puigcarbó 26.7.15 1 Comentaris\nDesenes de persones van protestar durant la cerimònia d'inauguració de l'estàtua de Satan a Detroit (EUA). Mentre altres van manifestar la seva alegria amb un sonor "Visca satan!", Quan l'efígie va ser presentada.\nTemple Satànic, un grup religiós nord-americà que batalla per la separació de l'Església i l'Estat, mantenia en secret el lloc i detalls de la cerimònia fins a l'últim moment després de rebre amenaces de que cremarien o farien explotar el recinte, ha informat el portal The Raw Story.\nEls manifestants es van donar cita dissabte al centre de la ciutat, en el lloc inicialment destinat per l'escultura de Bafomet. "L'última cosa que volem a Detroit és una festa de benvinguda al mal", va afirmar Dave Bullock, un rector baptista local, citat per Reuters.\n"He vingut aquí per impedir-ho en la ciutat de Detroit. No anem a lliurar la nostra ciutat als satanistas. És un esperit violent que s'està infiltrant aquest lloc. Però els expulsarem", va comentar a Detroit Free Press la clériga Corletta Vaughn, de la Catedral l'Esperit Sant.\nEl disseny i construcció de l'estàtua d'una tona i mitja de pes ha costat als seus promotors més de 100.000 dòlars. La talla anava a ser instal·lada prop del Capitoli estatal a Oklahoma City, per contrastar amb el monument als Deu Manaments. No obstant això, el Tribunal Suprem d'Oklahoma va desautoritzar la col·locació de qualsevol representació religiosa. rt.com\nCuriós: Satan no és el mal, n'ès si de cas el marmessor, el mal és cosa nostra i per suposat, de Déu\nMiquel 27 de juliol de 2015 a les 7:25\nQue mal fario....i será plagada de seguidors...al temps.


Un altre invent: de juliol 2017\nNo tinc massa bona mà ( ara no sé si aquest diacrític es manté o no) amb les plantes. Tenen una tendència natural a morir en les meves mans. Però no totes igual, n'he reviscut algunes de forma espectacular i d'altres han mort sense tenir ni la més mínima oportunitat. Fins aquí normal. Un cas especialment excepcional és la meva afició a plantar alvocats. Si busques tutorials veus coses molt estranyes: escuradents volant, tècniques difícils... Jo tinc la meva particular i és la següent:\nCompro un alvocat que sigui ufanós, ni dur ni massa tou a la nostra verduleria de capçalera.\nFem servir l'alvocat per fer guacamole, o tàrtar de salmó o simplement en una amanida.\nVaig a llençar el ós ( un altre diacrític, ufff) i m'ho repenso.\nSurto al balcó, busco una jardinera amb les plantes una mica potxes ( no em costa gaire) i enfonso el pinyol a la sorra.\nRegar quan hi penses.\nSorprendre't quan surt un brot i regar amb assiduïtat, ara sí.\nOblidar-te de regar-lo o deixar-lo a fora a l'hivern.... i que estiguin a punt de morir.\nEntrar-lo a casa i que revisquin...\nAquesta és la meva tècnica de plantar alvocats. Bé, només han sigut dos i el segon a aparegut per sorpresa avui i fa més d'un pam ( no l'havia vist). Aquest ha sigut el detonant per fer aquest post. Apa us deixo quatre fotos ( no en tinc més del alvocat i el seu procés).\nprimer brot de l'alvocat\ntrasplantar sempre és un risc\ni no ho havia vist ;)\nuiii que ha sortit aquí al costat?\nI de què va? imatges


Coma guanya la partida a Despres superant-lo en un llarg frec a frec | BonDia Diari digital d'Andorra.\nDl., 11/01/2010 - 20:53\nComa guanya la partida a Despres superant-lo en un llarg frec a frec\nVictòries parcials i d’orgull és el que li queda a Marc Coma en aquest Ral·li Dakar. El triomf final és una quimera, així que guanyar etapes és l’únic que li queda. Per això ha decidit no retirar-se i continuar en competició.\nAhir va protagonitzar un duel amb Cyril Despres, del qual va sortir guanyador. Per la seva part, el resident francès va consolidar encara més el seu lideratge.\nLa novena etapa transcorria entre Copiapó i La Serena, amb una especial de 338 quilòmetres, però el recorregut es va escurçar a 170 quilòmetres per les previsions de boira. La cursa va tenir un començament poc habitual, ja que es va prendre la sortida per tandes. Primer amb els 10 millors pilots i després amb onades de 20. Coma va encapçalar al començament la prova, la darrera que es disputa al desert d’Atacama, però Despres va ser capaç de comandar la classificació en el punt del quilòmetre 117. A partir d’aquí va començar un frec a frec entre tots dos amb avançaments constants, fins que al darrer tram cadascun va prendre un traçat diferent, fet que va beneficiar el català.\nEl pilot d’Avià va vèncer amb un temps de 2.12.30 hores i el resident francès va completar la jornada només 4 segons més tard. El tercer lloc va ser per al xilè Chaleco López, a 1.14 minuts.\nUn cop acabada l’etapa, Despres va assenyalar que tant ell com Coma havien lliurat “una dura batalla per la primera posició. Ens haurem avançat l’un a l’altre com una quinzena de cops. A l’arribada hi havia dues possibilitats; cada un hem agafat una pista diferent i hem travessat la línia d’arribada quasi al mateix temps. Cap dels dos volia donar-se per vençut. Crec que tenim un nivell de pilotatge molt semblant, com demostren els temps. En un ral·li raid poques vegades hi ha esprints finals. Una vegada estàs esprintant, és una qüestió d’honor.” En la general, el gal és el líder amb un temps acumulat de 38.58.55 hores. El segon lloc és per al noruec Pal Ander Ullevalseter a 1.21.50, i el tercer, per a López a 1.25.31.\nEn cotxes, Bernard Errandonea va acabar 13è a 38.58 minuts del guanyador, el qatarià Nasser saleh al-Attiyah, que va completar el recorregut amb 1.59.28. En la general, Errandonea és 16è a 9.42.10 hores del líder, l’espanyol Carlos Sainz.


Per un nou model federal de finançament – Arxiu de Miquel Iceta\nPer un nou model federal de finançament\nLa proposta del govern català sobre el nou sistema de finançament autonòmic ha de partir d’una primera constatació: és una proposta tan sòlida com ambiciosa. Els elements fonamentals de la proposta són els següents: la Generalitat, a través de la seva Agència Tributària, recaptarà els impostos pagats a Catalunya sobre els que tindrà capacitat normativa i responsabilitat fiscal; l’Estat i la Generalitat establiran els instruments de coordinació o consorciació que estimin adients entre l’Agència Tributària de Catalunya i l’Agència Estatal d’Administració Tributaria; una part del rendiment dels impostos cedits a Catalunya s’atribueix a l’Estat; s’arbitra la solidaritat entre les Comunitats Autònomes per tal que puguin prestar nivells de serveis similars si fan un esforç fiscal similar a través d’un mecanisme d’anivellament que no alterarà la posició de Catalunya en l’ordenació de rendes per càpita entre les Comunitats Autònomes abans de l’anivellament; l’aplicació d’aquest sistema no sols augmentarà la capacitat financera i suposarà uns majors ingressos per a la Generalitat sinó que anirà reduint el dèficit fiscal català equiparant-lo al de territoris de nivell de renda relativa similar en altres països de la Unió Europea; i, en un termini no superior a quinze anys, la capacitat de finançament per habitant de la Generalitat s’equipararà gradualment al rendiment dels sistemes forals de concert i conveni. La proposta també fa referència a la necessitat que la inversió pública de l’Estat a Catalunya es vagi aproximant al pes de l’aportació catalana al PIB espanyol i a la necessitat de compensar els costos diferencials i les insuficiències acumulades.\nAquesta proposta, ridículament desqualificada per CiU, haurà de vèncer resistències i greus incomprensions. Per explicar-la convé prendre com a punt de partida l’evidència que Catalunya necessita millorar significativament el seu finançament per garantir la nostra competitivitat i aprofitar el nostre potencial de creixement econòmic -que s’ha situat per sota de la mitjana espanyola en els darrers nou anys-, a través d’una adequada dotació de inversió pública estatal en infraestructures, per fer front als nostres dèficits socials (l’impacte de la immigració, l’existència de bosses de pobresa i exclusió -18,6% de la població segons les dades OCDE de l’any 2000, mentre l’any 1996 era el 14,3%-, el dèficit sanitari, la problemàtica de la dependència, i les noves necessitats educatives –l’aplicació de la reforma i el repte de l’etapa 0-3 anys-), i per seguir mantenint la nostra solidaritat amb les Comunitats menys desenvolupades.\nCal, doncs, qualificar la proposta de sistema federal, transparent, just i solidari, és a dir, participat per les Comunitats Autònomes, que redueixi diferències, que ajudi més els que més ho necessiten, i que no penalitzi l’esforç fiscal i emprenedor dels que més aporten. Si es vol que Catalunya segueixi sent solidària s’ha de permetre que segueixi sent més competitiva. Per tant, el sistema que proposem no sols és bo per a Catalunya sinó que ho és també per a tota Espanya.\n29 Abril 2005 Miquel IcetaCatalanisme, Expansión\nEntrada anteriorEntrevista en el Diari de Girona\nSegüent entradaEstatuto y Constitución


La Penya Barcelonista El Perelló celebra el seu 35è aniversari\nNOTÍCIES 27 de gen. 2019 - CMP\nL’acte va comptar amb l’assistència del vicepresident primer del FC Barcelona, Jordi Cardoner i Casaus\nLa Penya Barcelonista El Perelló, una de les més nombroses de Catalunya amb més de 600 membres actius, va celebrar el passat divendres el seu 35è Aniversari a la localitat tarragonina amb més de 250 assistents. L’acte va comptar amb la presència del vicepresident primer del FC Barcelona i de la Fundació Barça, Jordi Cardoner i Casaus; el membre de la Comissió de Penyes, Xavier Ilincheta i l’exjugador i membre de l’ABJ, Juan Manuel Asensi, entre altres representants del Club i del món del moviment de penyes.\nL’acte va començar ben entrat el vespre d’un dia molt ventós amb la recepció a la seu social de la PB El Perelló de les 30 penyes convidades, la majoria formaven part de la Federació de les Terres de l’Ebre presidida per Ramon Fibla i algunes de les convidades provenien d’altres Federacions Territorials. D’entrada, es va dur a terme el col·loqui Actualitat del FC Barcelona en què van participar diversos periodistes esportius, l’excandidat a la presidència del FC Barcelona, Jordi Farré i l’extècnic de futbol base de La Masia, Alex Gómez. La xerrada va posar de manifest la importància de La Masia i el recanvi dels jugadors tant del primer equip com de les seccions del nostre Club, així com la importància del paper de les penyes. Aquesta massa social que s’agrupa i que és un aspecte clar i diferenciador del Barça, no només com a eix vertebrador i recolzador en l’àmbit esportiu, sinó també organitzant activitats socials i solidàries.\nSeguidament, es va realitzar el trasllat en comitiva fins a l’Ajuntament d’El Perelló en què tots els penyistes presents van ser benvinguts per l’alcalde Ferran Cid i el regidor d’esports, Miquel Priego. Juntament amb el vicepresident del Barça, que va signar en el Llibre d’Honor del consistori, es var dur a terme un intercanvi d’obsequis.\nDesprés d’una altra visita a la seu de la penya homenatjada, els assistents es van desplaçar fins al monolític dedicat a la PB El Perelló, en què hi ha esculpit l’escut de la penya i hi resa el missatge: “30 anys de sentiment blaugrana a El Perelló. 1983-2013”. I és que precisament la penya té els seus orígens en el 26 de setembre de 1983, quan cinc perellonencs van decidir formar la penya barcelonista per “donar suport al Club que més estimem”. Des de llavors, han participat activament en la vida cultural, festiva i esportiva de la població i mica en mica han anat creixent fins a convertir-se en aquesta gran massa social penyística presidida per Jordi Brull.\nEn acabat, l’acte va concloure amb els parlaments a càrrec de les personalitats assistents, l’intercanvi d’obsequis i el lliurament per part de Jordi Cardoner i Casaus d’una placa institucional al president de la PB El Perelló. Tant les intervencions de l’esdeveniment com la cloenda van ser conduits per les dues pubilles de la localitat, Elisenda Forés i Irene Pallarés. Finalment, es va procedir al sopar commemoratiu i a la tradicional tallada de pastís.


Culrojos pel món - Vilafamés: de març 2011\nHola a tots, aquest cap de semana el senyor Santi G, i jo mateix ens hem encarat a fer l'eixida des de Sant Miquel de les Torrocelles fins la Banyadera i tornar. Al principi la cosa ha anat molt bé, hem escomensat a un ritme normalet i ens hem plantat dalt de la Lloma Bernat en 40.51 m, d'ahi fins a Xodos en 1.07.50 i a la Banyadera en 2.02.08. La primera meitat ha estat molt bé i a un ritme prou bó segons Santi; i les vistes que ens acompanyaven eren molt blanquetes ja que el cim del Penyagolosa estave nevat i hens hem parat a fer-nos unes fotets antes d'escomensar la baixada, que ha segut prou rapideta, per a l'estat que estave la pista, ja que corria un poc d'aigua a causa del desgel.\nA tot aixo ens plantavem en Xodos en 2.42.32, i a partir d'aci es quan tot s'ha vingut per avall ja que des d'ací fins a Sant Miquel no hem pogut adelanta res, ja que tenia rampes a les dos cames, però no les rampes normals que ens ha pogut agafar a tots alguna vegada en la vida, lo que jo vaig passar no li ho desitge a ningú. Des de les anques, els isquios, quàdriceps, gemelos, quan no eren uns eren els altres i no saps com ficar-te si plantat, sentat, nomes tens ganes de plorar i tallar-te les cames. Aixina que de Xodos a Sant Miquel ens hem plantat en 4.02.10. Un final desastrós per a un començament pro bo. Una vegada parats hem parlat i Santi creu que pot ser degut al desgast de les sabatilles i la falta d'amortiguació d'estes, aixina que esta setmana me les canviaré a vore si es per això i una vegada estiga recuperat tornaré a fer l'eixida per a millorar esta marca perquè la tinc pendent.\nP.D. Santi ho sent molt i gracies per aguantar en mi. Espere que siga la ultima.\nBe pues desprès de portar-la uns quants dies en ment i els dies que no la tenia jo en ment ja hi havia algú de fer-me memòria, al final el dimarts al vespre em vaig decidir de fer-la.\nAixi que vaig fer 20 minuts de calentament per el pla i desprès al arribar a la placeta vaig fer lap 1 i el pròxim lap 2 el vaig fer al pinet del Planàs. Del Lap 1 al Lap 2 em va costar 20 min 19 sec.\nLa veritat es que al principi creia que no acabaria la cronoescalada satisfactòriament però desprès m'anava encontrant bé i la vaig fer a un ritme mig de 7.16 min/km i 163 ppm de mitja.\nVaig acabar content i ara ja tinc un referent per a la pròxima ja que mai l'havia feta, també tinc algun company que diu que no me la convaliden perquè bufava l'aire a favor, pues saps que te dic "sin comentarios".\nEl passat dissabte es va realitzar la tradicional marxa a peu de Borriol. Ahí vam estar una representació dels Culrojospelmon, i un fum de gent del nostre poble, Vilafamés.\nCom podeu vore en la foto de la dreta el meu germà i jo em fet l'estreno del equipatge oficial dels Culrojospelmon, bueno jo part, els pantalons els vaig sustituir per unes malles compresores. Fá dos anys vaig debutar en aquesta cursa i, vaig patir un fort enganxo en els isquios, en la baixá de després de la pedra, per aixó vaig optar en posar-me les malles compresores.\nAquest any han canviat un tram del recorregut i la veritat que ho han encertat. M'agradat molt la part de les cordes i amés amés, s'han pegat una bona currá limpiant rastolls i malea per obrir la senda fins el 3º Control.\nBueno pués aquest any en trobe molt bé i estic bastant motivat perque m'estant eixint les curses molt bé dins de les meues possibil.litats. En Atzeneta ja em va eixir un "tiempasso," i en aquesta també. Com havie explicat abans , fá dos anys ja la vaig fer, i debut als problemes que vaig patir en els isquios, vaig fer un temps de 3:16:28. Aquest any he trencat els meus pronòstics previstos, la idea era baixar de les 3 hores i com a millor temps, fer entre 2:45:00 i 2:50:00 que ja es un bon temps. Bueno pués al final he fet 2:36:18 "TIEMPASSO" i amés amés, he acabat en molt bones sensacións de cara a la MIM.\nLa resta d'acompanyans dels Culrojospelmon, el meu germà Gormiti i Antonio el Cordobés, tambe ho van fer molt bé. Era la primera vegada que feien aquesta cursa i els temps que varen fer van ser:\nEl Cordobés 2:45:08\nBueno pues, aci acabe la meua crònica de la volta a peu de Borriol 2011.\nAra ja no en fare d'altra fins a la MIM.\nSeguirem entrenant tots els caps de setmana en les eixides llargues progamades i a disfrutar de la muntanya!!!\nPublicat per Elbakdelcentena 4 comentaris:\nAquest es l'enllaç per poder veure la rodaeta que vam fer tres "culrojospelmon" ahir dissabte. Els altres culrojospelmon estaven en Borriol, algun d'ells imparable, per cert esperem eixa cronica ansiosos.\nVilafamés-C Cabanes-Piques-Planas-Penya-Pou Mollet-Gr33-La bassa - Penella de rocalaguela en Garmin Connect: Detalles\nper Ara Llibres el dijous, 17 / març / 2011 a les 19:56\n"Kiss or kill. Besa o mata. Besa la glòria o mor en intentar-ho. Perdre és morir, guanyar és sentir. La lluita és el que diferencia una victòria, un vencedor. Quantes vegades has plorat de ràbia i de dolor? Quantes vegades has perdut la memòria, la veu i el seny de l'esgotament? I quantes vegades, en aquesta situació, t'has dit, amb un gran somriure: «Una altra volta! Un parell d'hores més! Una altra pujada! El dolor no existeix, només és dins del teu cap. Controla'l, destrueix-lo, elimina'l i continua. Fes sofrir els teus rivals. Mata'ls». Sóc egoista, oi? L'esport és egoista, perquè s'ha de ser egoista per saber lluitar i sofrir, per estimar la soledat i l'infern. Aturar-se, estossegar, tenir fred, no sentir les cames, tenir nàusees, vòmits, mal de cap, cops, sang... Hi ha alguna cosa millor?\nEl secret no està en les cames, sinó en la força de sortir a córrer quan plou, fa vent i neva; quan els llamps encenen els arbres en passar pel seu costat; quan les boles de neu o les pedres de glaç et colpejen les cames i el cos nu contra la tempesta i et fan plorar, i, per continuar, t'has d’eixugar les llàgrimes per poder veure les pedres, els murs o el cel. Renunciar a unes hores de festa, a unes dècimes de nota, dir «no!» a una noia, als llençols que se t'enganxen a la cara. Posar-hi collons i sortir sota la pluja fins que les cames sagnin dels cops que t'has donat en caure al terra pel fang, i tornar-te a aixecar per continuar pujant... fins que les teves cames cridin a plens pulmons: «Prou!». I et deixin penjat enmig d'una tempesta en els cims més llunyans, fins a morir.\nLes malles mullades per la neu que arrossega el vent i que també se t'enganxa a la cara i et congela la suor. Cos lleuger, cames lleugeres. Sentir com la pressió de les teves cames, el pes del teu cos, es concentra en els metatarsos dels dits dels peus i fa una pressió capaç de trencar roques, destruir planetes i moure continents. Amb les dues cames suspeses en l'aire, flotant com el vol d'una àguila i cor-rent més veloces que un guepard. O baixant, amb les cames lliscant sobre la neu i el fang, just abans d'impulsar-te de nou per sentir-te lliure per volar, per cridar de ràbia, odi i amor al cor de la muntanya, allà on només els més intrèpids rosegadors i les aus, amagats dins dels seus nius sota les roques, es poden convertir en els teus confessors. Només ells coneixen els meus secrets, els meus temors. Perquè perdre és morir. I no es pot morir sense haver-ho donat tot, sense trencar a plorar del dolor i de les ferides, no es pot abandonar. S'ha de lluitar fins a la mort. Perquè la glòria és el més gran, i només s'ha d'aspirar a la glòria o a perdre's pel camí, havent-ho donat tot. No s'hi val a no lluitar, no s'hi val a no sofrir, no s'hi val a no morir... Ja és hora de sofrir, ja és hora de lluitar, ja és hora de guanyar. Besa o mor."\nAquestes eren les paraules que, durant aquells anys, enganxades a la porta d'un vell apartament, llegia cada matí abans de sortir a entrenar.\nL’Helicobacter pylori és un bacteri que infecta la mucosa estomacal. Se sap que moltes úlceres i algunes gastritis són degudes a infeccions per aquest bacteri. Són moltes les persones que han estat infectades o que sobreviuen sense saber que tenen aquest bacteri en el seu estómac. A més moltes d’aquestes mateixes persones no desenvolupen cap tipus de símptomes com gastritis o úlceres estomacals. Aquest bacteri viu exclusivament en l’estómac humà, sent l’únic organisme conegut que pot subsistir en un ambient tan extremadament àcid.\nSe sap que aproximadament la meitat de la població mundial està infectada amb Helicobacter pylori. Aquest tipus de bacteri només es desenvolupa en els intestins i en general ja es contrau en la infància. Les condicions higièniques tenen molt a veure amb la infecció d’aquest bacteri, de fet en països on les condicions higièniques són insalubres tenen una proporció d’infecció molt més alta.\nPerquè l’Helicobacter pylori desenvolupi símptomes patològics ha de coincidir amb altres factors. Els factors que incrementen el risc d’una úlcera a causa d’Helicobacter pylori són:\n1.- Resposta immunitària anormal a l’estómac.\n2.- Certs hàbits de l’estil de vida, com prendre cafè, fumar i el consum d’alcohol.\nSímptomes, en el cas de tenir l’Helicobacter pylori:\n.- Eructes i regurgitació.\n.- Distensió i sensació de plenitud.\n.- Dispèpsia o indigestió.\n.- Sentir molta gana d’1 a 3 hores després de dinar.\n.- Nàusees lleus (que es poden alleujar al vomitar).\nCauses de la infecció per Helicobacter pylori:\nLa infecció per aquest bacteri pot ser per motius diversos:\n.- Excrements-boca. Si després de defecar no ens rentem les mans. És la causa d’infecció més freqüent\n.- Per aigua contaminada.\n.- El contacte amb animals.\nL'Helicobacter Pylori i Jo:\nLa qüestió es que no se com i de quina manera aquest bacteri ha arribat fins al meu estomac, però el molt cabró esta des de el mes de juny donant-me per el sac. A donar-me per el sac em refereixo a ardors d'estomac, diarrees, flatulències, eructes, sentir molta gana de 2 a 3 hores després de les menjades i mal estar en general.\nHe anat tres vegades al metge i les tres vegades m'han donat antibiòtics per tal de eradicar aquest bacteri però no hi ha manera. I aquest dijous tornaré per quarta vegada al metge i me tornara a ficar un tractament a base d'antibiòtics i un protector d'estomac i així estaré set dies com a mínim i després d'aquest set dies de tractament haure de tornar al metge en un potet ple de merda per que me l'analitzen i a veure si tinc una miqueta de sort i surt l'analítica negativa, per que com arribe a eixir un altra vegada positiu aniré i li ficaré al metge els Antibiòtics, el protector d'estomac, el potet i la merda per un lloc que tan sols jo se.\nEspero i desitjo que açò es solucione el mes aviat possible.\nAquest dissabte 5 de març es posa en marxa en Atzeneta, la Lliga de curses de muntanya Castelló Nord.\nAquesta competició, que arriba a la seua tercera edició, està formada per les curses de muntanya que es celebren a les poblacions de: Atzeneta, Vall d’Alba, Benassal, Morella, Serra d’en Galceran, Vistabella, Catí i Vilafranca, on es recorreran més de 140 kms.\n05/03/11 -- XI Pujada a la Nevera Atzeneta\n04/06/11 -- VII Volta de Muntanya de Vall d'Alba\n02/07/11 -- VII Cursa de Muntanya de Benassal\n17/07/11 -- II Cursa de Muntanya de Morella\n23/07/11 -- XIII Cursa de Muntanya de Serra Engarcerán\n07/08/11 -- V Cursa de Muntanya de Vistabella\n10/09/11 -- IV Volta de Muntanya de Catí\n25/09/11 -- IV Cursa Entreparets Vilafranca\nCom a principal novetat per a aquesta edició figura l’obligatorietat de participar en 5 proves per poder entrar en la classificació final de la Lliga i aconseguir el detall de "FINISHER".\nEls culrojospelmon estarem el pròxim 5 de març en Atzeneta, primera de les proves puntuables de la Lliga, on es disputa la XI Pujada a la Nevera-Gran Premi Espai Viu, sobre un recorregut de 26 km i 1.050 mts D+\nSan Miquel de les Torrocelles - Banyadera i tornar...\nL' HELICOBACTER PYLORI I LA MARE QUE EL VA PARIR !...


Què pot fer el màrqueting digital per les empreses davant del coronavirus - Mirall Digital - Marketing, disseny gràfic, WEB, SEO i vídeo.\nEstà molt clar que aquesta crisi del coronavirus està afectant greument a la vida econòmica de les empreses. N’hi ha que, com nosaltres, podem seguir teletreballant des de casa amb tota normalitat i sense parar els motors. Però pot ser que estiguis dins del sac d’empreses que han parat la producció i la feina per complet. Si ets d’aquestes empreses, per molt que hagis tancat, no has de tancar al 100%. Tens una marca que no has de deixar desaparèixer. Una empresa sense web ni cap presència al món digital ara mateix no existeix. Et volem animar a veure l’oportunitat que es presenta en aquests moments de coronavirus d’augmentar el valor de la teva marca, valorar la situació de crisi i crear estratègies per minimitzar-ne l’impacte, a través del màrqueting digital.\nT’apropem al teu client\nT’obrim canals digitals a través dels quals pots aproximar-te al teu client i a les seves inquietuts. El màrqueting i la comunicació digital t’ajudaran a conèixer les opinions i necessitats dels usuaris en temps real. Amb aquestes dades i totes les estadístiques que podràs extreure de mitjans com Google Analytics, de les mètriques d’Instagram o Facebook, etc. podràs redirigir i repensar el teu model de negoci i enfocar les teves estratègies a oferir un millor servei o producte i aconseguir, així, un millor rendiment.\nTambé és important que els teus clients vegin que estàs actiu i que poden comptar amb tu. En dies així, qualsevol empresa que demostra la seva lluita i no es rendeix malgrat tot, aconsegueix una admiració i una connexió més gran amb les persones. Les empreses hem d’estar més presents que mai a la xarxa. Avui la societat necessita veure que no hem deixat de comunicar, que encara hi ha moviment, encara hi ha comerç, encara hi ha gent treballant i lluitant pels seus negocis.\nCreem continguts de valor\nEns posem a la teva pell i entenem la teva marca en tots els nivells per poder comunicar per tu. Creem continguts de valor que ajuden als usuaris a entendre els beneficis del teu producte o servei, presentem solucions que poden resoldre els seus problemes del dia a dia, busquem i treballem les tendències que generen interès actualment, anem darrere d’un feedback constant… Tot això ens ajuda a que els usuaris passin de ser seguidors a ser supporters, amb la qual cosa n’aconseguim la seva fidelització.\nFem crèixer la teva marca\nCreem consciència de marca a través de tots els canals digitals. És important aconseguir una coherència i identitat visual, així com definir en quin to parlem i quin missatge volem transmetre. És important que la marca sigui reconeixible sigui en el format que sigui. També, aprofitem aquests moments per parlar de tu a tu. Volem que ens coneixin millor, entenguin el propòsit del nostre negoci i els beneficis que extreuen confiant en nosaltres.\nÉs el moment, digitalitza’t ara o mai\nLa crisi del coronavirus ha deixat la pilota a la teulada del màrqueting digital. Les empreses de màrqueting tenim ara el paper més important per no deixar morir les empreses. Sabem que no podràs produir ni vendre en aquests moments, però no pots tancar del tot o desapareixeràs. Apropa’t als teus usuaris, crea consciència de marca i digues a tothom: ei, sóc aquí!\nA Mirall Digital no ens atura res, t’oferim la nostra ajuda siguin els temps que siguin, amb coronavirus o sense. Seguim treballant i gestionant la comunicació en temps de crisi de moltes petites i mitjanes empreses i ho podem fer per tu i pel teu negoci. Contacta amb nosaltres al 684 308 467 o al mail contacte@miralldigital.com.\n27/03/2020 in Comunicació, Estratègia, Marketing, Marketing digital, Web 1 Comment\nPingback: 8 passos per crear una botiga electrònica usant dropshipping


fra Octavi. Poblet: de març 2019\nFuit vir, una vegada hi hagué un home de vida venerable, beneït per la gracia i de nom Benet; així encapçala els seus diàlegs sant Gregori Magne. Sant Benet fou sobretot això, un home, un simple home però la seva vida fou venerable perquè el Senyor el beneí amb la seva gràcia. Per això la seva petjada ha perdurat, però tanmateix era un home, un home per als altres. Deia sant Pau VI que la set de vida personal que sent tothom conserva en l’ideal monàstic tota la seva actualitat. Així sant Benet assedegat tota la seva vida per Crist tot i ser tant sols un home, que no perdé mai la seva humanitat sota la cogulla del monjo, visqué la vida cristiana com una vida humana plenament viscuda en el seguiment del Crist i servint-lo a Ell en els germans; perquè l’home no acompleix assolir la seva humanitat plena sinó és en Crist. Sant Benet, com Abram, marxà del seu país, de casa seva cap allí on l’indicà el Senyor, se n’anà tal com el Senyor li havia dit, per cercar-lo amb tot el seu afany.\nHan passat més de catorze segles i aquest home no ha acabat de passar del tot, ha perllongat llur presència en la continuïtat d’un esperit que ha estat molt més fort que la seva mateixa mort. Dir que sant Benet viu en nosaltres seria pretensiós per a nosaltres està clar, perquè la nostra vida no és sovint venerable i si Déu ens beneeix és per la seva gran misericòrdia. Per ajudar-nos Sant Benet escriví i ens deixà unes orientacions, una guia per poder assolir la nostra pròpia humanitat plenament en Crist. La vocació a la vida cristiana viscuda amb radicalitat és sempre un regal de Déu, que potser no valorem com cal, i viure-la en plenitud depèn de la nostra resposta, de com l’acollim. Si Déu ens surt al pas a la nostra vida, si ens marca un camí, la Regla, si ens posa uns mitjans a l’abast, la pregària, el treball i el contacte amb la Paraula de Déu, un lloc, el monestir i unes persones, la comunitat, és per poder servir-nos-en per arribar a Ell. No ens ha cridat pas perquè en siguem dignes, Ell crida a qui vol, quan vol i on vol; cal però que nosaltres com sant Benet escoltant la seva veu el vulguem seguir.\nEl seguirem si la crida de Déu marca un canvi rotund en la nostra vida, ens fa trencar amb tot, amb tota seducció, amb tot egoisme, per estar disponibles i oberts davant de Déu. No és pas un camí fàcil, sant Benet l’ha fet i sap que no és fàcil, que se’ns presenta estret i feixuc, sobretot al començament, però que fixant la mirada en Déu s’eixampla si es corre per la via dels seus manaments en la inefable dolcesa de l'amor. Sant Benet, fuit vir de vida venerable que havent estat beneït per la gràcia de Déu segueix essent avui per a nosaltres mestre principal de la vida monàstica, no havent-se preferit a sí mateix i donant-se al servei de l’únic rei veritable, rebé la gloria del Senyor i ens mostra aquí i ara el camí per fer-nos-en participar, per fer-nos-hi córrer per aconseguir allò que ens aprofiti per sempre en l’escola del servei diví.\nPublicat per fra Octavi a 3:37 Cap comentari:\nPublicat per fra Octavi a 11:00 Cap comentari:\nDt 26,4-10; Salm 90,1-2.10-11.12-13.14-15; Rm 10,8-13 i Lc 4,1-13\nEl temps quaresmal ens prepara, lliurats més intensament a la pregària i a l’escolta de la Paraula de Déu, aquella que tenim molt a prop nostre, al llavis i al cor com ens diu l’apòstol, per celebrar el misteri pasqual donant particular relleu al doble caràcter d'aquest temps: baptismal i penitencial, com ens diu el Concili Vaticà II (Cf. SC, 109). Així la litúrgia ens proposa avui, tot començant el camí quaresmal, de fer-ho de vell antuvi amb Jesús, acompanyant-lo en la seva pujada cap a Jerusalem i sortint des de la feixuguesa del desert, on ha estat portat per l’Esperit, que ha davallat sobre d’Ell després de rebre el baptisme de Joan al Jordà. El desert és el lloc de la pregària i del silenci, de la solitud; allí Jesús resta cara a cara amb el Pare, durant quaranta dies evocant els quaranta anys de travessia pel desert del poble d’Israel quan el Senyor l’alliberà, el feu sortir d'Egipte amb mà forta i amb braç poderós, enmig de senyals, de prodigis i d'un gran pànic, i el va portar fins al país que regalima llet i mel; com ens diu el llibre del Deuteronomi.\nJesús al desert viu les primícies de la seva missió en intimitat amb el Pare; iniciant un nou i definitiu èxode que aquest cop portarà al nou poble d’Israel, a tota la humanitat redimida, cap a la plenitud de la vida. Cara a cara davant del Pare, Jesús ens mostra que l’home per salvar-se ha de lluitar constantment contra la temptació. El desert, el lloc de l’encontre amb Déu, és també l’escenari de la prova, de la temptació a fer-se enrere. Jesús, el Fill de Déu fet home, com a home és temptat per alliberar-nos a nosaltres de la temptació, com demanem en el Parenostre. Tres cops el diable intenta que desisteixi de la seva missió i prengui un altre camí, oferint-li aliment quan està extenuat de fam, poder quan està sol i desvalgut i prodigis quan està abatut. El tempta perquè adopti un messianisme terrenal; amb el domini de tots els reialmes de la terra; un messianisme de grans gestos, com tirar-se daltabaix del temple per ser endut pels àngels; un messianisme que Jesús rebutja perquè ens vol mostrar que des de la humilitat, des de la nostra humanitat, des de la nostra fragilitat, podem vèncer la temptació, vèncer al maligne i salvar-nos. Jesús sap perquè ha vingut al món, sap que és del Pare i que al Pare ha de tornar. No es deixa temptar, no sucumbeix a poders efímers, resta fidel a la seva missió, ple de confiança en el Pare, feliç d’acomplir la seva voluntat.\nL’Evangeli segons sant Lluc ens presenta la peculiaritat de que Jesús és temptat al llarg dels quaranta dies que passa al desert, mostrant-nos així que és temptat com nosaltres mateixos ho som, perquè la temptació ens surt al pas a cada passa de la nostra vida, ens espera rere cada cantonada, perquè el diable s’allunya però tant sols per esperar que arribi una oportunitat millor per poder temptar-nos de nou i amb més força si pot. Jesús ens mostra que el dejuni i la pregària lluny d’afeblir-lo l’enforteixen i així amb la força de la Paraula, ple de l’Esperit Sant i la confiança infinita en el Pare, ens mostra que vèncer la temptació és possible, que a vèncer al diable ens hi ajuda el dejuni, la pregària i la força de la Paraula de Déu. A cada temptació, a cada provocació per demostrar que és el Fill de Déu, Jesús respon amb una cita de l’Escriptura i ens ensenya així, que pouant en la Paraula i plens de l’Esperit Sant, obtindrem la força necessària per a seguir endavant, per a rebatre els enganys del maligne i treure llevat de la malicia.\nLes temptacions de Crist al desert no són un parlar per parlar, un relat anecdòtic, Jesús ens hi mostra que Ell ha vingut per a vèncer al diable, per a vèncer el mal i poder esdevenir així nosaltres fills del Pare, lliures del poder del maligne. Jesús ens mostra que és possible vèncer al mal, ens ensenya com fer-ho si amb els llavis reconeixem que Jesús és el Senyor i creiem de tot cor que Déu l'ha ressuscitat d'entre els morts; sols així serem salvats, perquè la fe que ens fa justos la portem al cor, i la professió de fe que ens duu a la salvació la tenim als llavis. Si creiem que Ell és el Fill de Déu, no serem defraudats; perquè tothom qui invoca el nom del Senyor serà salvat (Cf. Rm 8,10-13). En aquesta crida no hi ha diferències socials, ètniques o culturals; tots tenim el mateix Senyor, que enriqueix als qui l'invoquen amb sinceritat de cor.\nEn l’inici d’aquest exercici de la milícia cristiana, d’aquest camí cap a Jerusalem, d’aquest combat contra el maligne; deixem-nos tocar per la Paraula de Déu; demanem-li que no permeti que caiguem en la temptació o, encara pitjor, de ser temptadors dels altres i visquem de tota paraula que surt de la boca de Déu.\nPublicat per fra Octavi a 3:28 Cap comentari:\n«Ara convertiu-vos amb tot el cor» ens diu la profecia de Joel. La Quaresma és el camí de conversió per excel·lència, un temps per lluitar contra l’esperit del mal, per reconciliar-nos amb Déu, per morir al pecat i poder compartir la victòria sobre la mort que ens dona la resurrecció de Jesucrist. La Quaresma és el temps en el qual Déu ens convida a esdevenir cada cop més justos, esquinçant-nos els cors i no els vestits. Convertir-nos significa no tancar-nos en la cerca del propi prestigi sinó en fer que cada dia, en les petites coses, la veritat, la fe en Déu i l'amor es converteixin en el més important, en el motor de la nostra vida.\n«Us ho demano en nom de Crist: reconcilieu-vos amb Déu» ens diu l’apòstol. El Pare ha fet el primer pas, ens ha enviat al seu Fill únic, i el fa sempre, constantment, la seva mà està sempre estesa esperant amatent que virem el nostre rumb i anem cap a Ell. En qualsevol època el Senyor ens concedeix l’oportunitat de penedir-nos si veritablement ens volem convertir a Ell (Cf. Sant Climent primer de Roma, Carta als cristians de Corint). Avui, en aquest temps de Quaresma, ens demana de nou la nostra conversió de cor, lliure, sincera, neta i clara.\n«Ara és l'hora favorable, ara és el dia de la salvació» (2Co 6,2), convertim-nos i creguem en la bona nova.\nPublicat per fra Octavi a 2:21 Cap comentari:


Pedalem per les vies verdes de la Garrotxa - Kultural Tours\nAmb aquesta escapada podràs gaudir de l’encant del Parc Natural de la Zona Volcànica de la Garrotxa recorrent les seves nombroses vies verdes en bicicleta, tot fent estada en un hotel amb encant de la zona! Les vies verdes de la Garrotxa ofereixen un recorregut per descobrir atractius d’interès natural i cultural, sempre rodejades del característic paisatge volcànic del Parc.\nHotel-Monument Can Garay***\nL’Hotel és un edifici modernista de 1906, declarat Hotel-Monument per la Generalitat de Catalunya gràcies al seu valor arquitectònic. Situat a Les Planes d’Hostoles, davant de la Serralada de Collsacabra i a la porta d’entrada del Parc Natural de la Zona Volcànica de la Garrotxa, es troba tan sols a 100 metres de la via verda que connecta Girona amb Olot.\nÉs un allotjament familiar amb 6 habitacions dobles i una suite familiar, ben equipat i amb un gran jardí centenari. A més, l’hotel destaca per la qualitat de la gastronomia, típica de la Garrotxa.\nRuta de ciclisme per les vies verdes de la Garrotxa\n2 Nits en habitació doble amb esmorzar\nSopar la primera nit al costat de la xemeneia\nServei de bicicletes de muntanya, motxilla de pícnic i indicacions de ruta\n2 bicicletes per poder fer rutes/excursions per la zona.\nPREU PER PERSONA A PARTIR DE: 135€